text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yohane 3:1-36
3 Kutani a ku ri ni wanuna un’wana eka Vafarisi, vito rakwe a a ri Nikodema,+ mufumi wa Vayuda.2 A ta eka yena nivusiku+ a ku eka yena: “Rabi,+ ha swi tiva leswaku leswi wena u nga mudyondzisi+ u huma eka Xikwembu;+ hikuva a nga kona loyi a nga endlaka masingita+ lawa u ma endlaka loko Xikwembu xi nga ri na yena.”+3 Yesu a n’wi hlamula a ku:+ “Hakunene ndzi tiyisile ndzi ri eka wena, Loko munhu a nga velekiwanga ra vumbirhi,+ a nge wu voni mfumo wa Xikwembu.”+4 Nikodema a ku eka yena: “Xana munhu a nga velekiwa njhani loko a kurile? A nge tlheli a nghena embelekweni wa mana wakwe kutani a velekiwa, a swi tano ke?”5 Yesu a hlamula a ku: “Hakunene ndzi tiyisile ndzi ri eka wena, Loko munhu a nga velekiwanga hi mati+ ni moya,+ a nge ngheni emfun’weni wa Xikwembu.6 Lexi velekiweke hi nyama i nyama, naswona lexi velekiweke hi moya i moya.+7 U nga hlamali leswi ndzi ku byeleke leswaku, n’wina mi fanele ku velekiwa ra vumbirhi.+8 Mheho+ yi hungela laha yi lavaka kona, kutani u twa mpfumawulo wa yona, kambe a wu ku tivi lomu yi humaka kona ni lomu yi yaka kona. Swi tano ni hi un’wana ni un’wana loyi a velekiweke hi moya.”+9 Nikodema a n’wi hlamula a ku: “Xana swilo leswi swi nga endlekisa ku yini?”10 Yesu a n’wi hlamula a ku: “U mudyondzisi wa Israyele kambe swilo leswi a wu swi tivi?+11 Hakunene ndzi tiyisile ndzi ri eka wena, Leswi hi swi tivaka ha swi vula ni leswi hi swi voneke hi nyikela vumbhoni+ ha swona, kambe n’wina a mi byi amukeli vumbhoni lebyi hi byi nyikelaka.+12 Leswi ndzi mi byeleke swilo swa misava kambe mi nga swi kholwi, xana mi ta khorwisa ku yini loko ndzi mi byela swilo swa le tilweni?+13 Ku tlula kwalaho, a ku na munhu loyi a tlhandlukeleke etilweni+ handle ka loyi a xikeke hi le tilweni,+ ku nga N’wana wa munhu.+14 Kutani hilaha Muxe a yi tlakuseke hakona nyoka+ emananga, na yena N’wana wa munhu u fanele ku tlakuseriwa ehenhla,+15 leswaku un’wana ni un’wana loyi a kholwaka eka yena a kuma vutomi+ lebyi nga heriki.16 “Hikuva Xikwembu xi rhandze+ misava swinene xi kala xi nyikela hi N’wana+ wa xona la tswariweke a ri swakwe, leswaku un’wana ni un’wana loyi a kombisaka ripfumelo+ eka yena a nga lovisiwi+ kambe a va ni vutomi+ lebyi nga heriki.17 Hikuva Xikwembu xi rhume N’wana wa xona emisaveni, ku nga ri leswaku a ta avanyisa+ misava, kambe leswaku misava yi ponisiwa+ ha yena.18 Loyi a kombisaka ripfumelo eka yena a nge avanyisiwi.+ Loyi a nga kombisiki ripfumelo ana se u avanyisiwile, hikuva a nga kombisanga ripfumelo evitweni ra N’wana wa Xikwembu+ la tswariweke a ri swakwe.19 Kutani xisekelo xa vuavanyisi i xa leswaku, ku vonakala+ ku tile emisaveni+ kambe vanhu va rhandze munyama ku ri ni ku vonakala,+ hikuva mintirho ya vona a yi hombolokile.20 Hikuva loyi a hanyaka hi swilo+ swo biha u venga ku vonakala naswona a nga ti eku vonakaleni, leswaku mintirho yakwe yi nga tshinyiwi.+21 Kambe loyi a endlaka leswi nga ntiyiso u ta eku vonakaleni,+ leswaku mintirho yakwe yi vonaka yi ri leyi endliweke hi ku pfumelelana ni Xikwembu.”22 Endzhaku ka swilo leswi Yesu ni vadyondzisiwa vakwe va ya etikweni ra le Yudiya, kutani a heta nkarhinyana swin’we na vona, a khuvula.+23 Kambe Yohane+ nakambe a a khuvula aEnoni ekusuhi na Salime, hikuva a ku ri ni mati+ yo tala, naswona vanhu a va ri karhi va ta kutani va khuvuriwa;+24 hikuva Yohane a a nga si hoxiwa ekhotsweni.+25 Hikokwalaho ku pfuka ku kanetana eka vadyondzisiwa va Yohane ni Muyuda un’wana malunghana ni vutengisi.+26 Hiloko va ta eka Yohane va ku eka yena: “Rabi, wanuna loyi a a ri na wena entsungeni wa Yordani, loyi u nyikeleke vumbhoni+ eka yena, waswivo, wa khuvula naswona hinkwavo va ya eka yena.”+27 Yohane a hlamula a ku: “Munhu a nge amukeli xilo ni xin’we handle ka loko a nyikiwe xona xi huma etilweni.+28 N’wina mi timbhoni ta mina leswaku ndzi te, a ndzi yena Kreste,+ kambe ndzi rhumiwe emahlweni ka yena.+29 Loyi a nga ni mutekiwa i muteki.+ Hambiswiritano, nakulobye wa muteki, loko a yima a n’wi yingisa, u kuma ntsako lowukulu hikwalaho ka rito ra muteki. Hikokwalaho ntsako lowu wa mina wu hetisisiwile.+30 Yena u fanele ku kula, kambe mina ndzi fanele ku tsongahala.”31 Loyi a taka hi le henhla u tlula lavan’wana+ hinkwavo. Loyi a humaka emisaveni u huma emisaveni naswona u vulavula hi swilo swa misava.+ Loyi a humaka etilweni u le henhla ka lavan’wana+ hinkwavo.32 Leswi a swi voneke a tlhela a swi twa, u nyikela vumbhoni+ ha swona, kambe a ku na munhu loyi a amukelaka vumbhoni+ byakwe.33 Loyi a amukeleke vumbhoni byakwe u endle xihlambanyo xa leswaku Xikwembu xi ni ntiyiso.+34 Hikuva loyi Xikwembu xi nga n’wi rhuma u vulavula marito ya Xikwembu,+ hikuva a xi pimi loko xi nyika moya.+35 Tatana u rhandza+ N’wana naswona swilo hinkwaswo u swi veke evokweni+ ra yena.36 Un’wana ni un’wana loyi a kombisaka ripfumelo+ eka N’wana u ni vutomi+ lebyi nga heriki; loyi a nga yingisiki N’wana a nge byi kumi vutomi,+ naswona vukarhi bya Xikwembu byi tshama eka yena.+


c: text/html

text:
1Dika eri 'ba 'ba imba miri tia. 'Ba ongᴜlᴜmᴜrᴜ okᴜ yi vᴜnia karakaraᴜ tᴜ; eri nga fi o'bo alia, nga ri yi dria ani; 'ba ongᴜlᴜmᴜrᴜ dria yi nga ovᴜ nyakua amve miri tia ogogo. 2Eri nga e'yo kakaᴜ imba yi dri e'yo o'bezasi; imbata erini ma alia eri 'yo yi tia kini: 3Emi eri! Mi ndre, 'ba ori ripiri fᴜ ori ri. 4Eri eca 'dini, erini ori riria, ori azini nga 'de geri tia, aria nga emu nyani. 5Azini nga 'de nyaku oniefi beri ma alia, nyaku alenia amborᴜ yo; eri nga perepere enga enga, nyakuni ovᴜle ali kokorᴜrisi; 6etu ka efᴜ ra eri nga ve ra, eri nga 'wi teketeke eri ma olani ovᴜle yorisi. 7Azini nga 'de oci eselia, ocini nga zo ra, nga eri ondri ci, awini efi ka kᴜ. 8Azini nga 'de nyaku onyirᴜ ma alia, eri nga ka ra; erini engaria eri ti karakaraᴜ, eri ka ra, azini pale kali na, azini kali azia, azini tᴜrᴜ. 9Eri ‘yora, kini, 'Ba bile be e'yo erizᴜri ma eri. 10Eri ka ovᴜ a'dule, 'ba eri ageia 'diyi pi 'ba mᴜdri drini iri 'diyi be nga e'yo o'beza 'diyi ma efi zi tinia. 11Eri nga 'yo yi tia kini, Yi fe emi dri e'yo vale kᴜ suru Munguniriniri nizᴜ, te 'ba amve 'diyi dri afa dria ovᴜ e'yo o'bezasi; 12'dini ndrezarᴜni, yi ma ndre ra, te yi ma ni kᴜ, te erizarᴜni, yi ma eri ra, te yi ma va efini kᴜ; yi kazᴜ yi asi ojazᴜ yi ma e'yo onzi wuzᴜ kᴜ. 13Eri nga 'yo yi tia, Emi vani e'yo o'beza 'diri ma eti kᴜ ya? Emi nga di e'yo o'beza dria ni ngoni ya? 14'Ba ori ripiri eri e'yo ri. 15Yini rile geri tia 'diyi yi 'di: ka e'yo eri 'bo, Satani eri emu coti, e'yo te rileri opa yi asia ra. 16'Dinile yini rile angᴜ oniefi beri ma alia 'diyi yi 'di: yi ka e'yo eri 'bo, coti yi a’i ra ayikosi; 17te ola yini yo, yi adri o'du were, vᴜtinia candi inzata be ka efᴜ e'yo nde ma e'yosi ra, yi aba aba coti. 18'Ba azini yi 'ba rile oci eselia 'diyi, yi 'ba e'yo eripi 'diyi, 19te egata nyaku 'dorini pi fi yi asia, lokiri lonyini pie, afa azini ma ava pie dria, yi nga e'yo nde ondri ci, eri nga ovᴜ efi 'yakokorᴜ ani. 20Te rile angᴜ onyirᴜ ma alia 'diyi yi 'di: 'ba nde 'diyi yi eri e'yo nde, yi a'i eri ra, yi ka efi ra, azini pale kali na, azini kali azia, azini tᴜrᴜ. 21Eri 'yo yi tia kini, 'Ba yi adri tala eji, tini opizᴜ abakasi ya? kani 'bazᴜ gbolo etia ya? Yi ejini eri 'bazᴜ afa tala 'bazᴜri ma dria kᴜ ya? 22E'yo zizarᴜni yo, pe lᴜ eri ma ece i ndo; e'yo ndrozarᴜni vini yo, pe lᴜ eri ma nga i e'da ra. 23'Ba bile be e'yo erizᴜri ma eri. 24Eri 'yo yi tia kini, Emi ndre onyirᴜ e'yo emini erileri; yi nga o'bi emi dri o'biza nde emini o'bileri vᴜsi, ereni yi nga fe emi dri indi. 25'Ba afa beri dri yi nga afa fe dika; te 'ba afa kokorᴜri ma driasi yi nga afa erini opa dria ra. 26Eri 'yo ra kini, Surᴜ Munguni eri ovᴜ 'dini, ekile 'ba ka nga ori o'be nyakuaa; 27eri ka nga o'du ko inisi, ka nga orᴜ etu be dria; ori enga ra, zo ra, te agu nde nini ngoni ngoni yari kᴜ. 28Nyaku eri nyaka eji eri drisi; eri bi so raka, eri nga vini ayi ra, eri nga efi 'ya tre ayiza nde ma alia ndo; 29ka di ka dria 'bo, coti yi eli 'du ra, ewu lozanirini ecalerisi. 30Eri nga 'yo ra kini, Ama di nga suru Munguni o'bi a'di be ya? Ma nga eri e'da e'yo o'beza ngorisi ya? 31Eri ovᴜ haradali efile; yini eri riria nyakua eri gakandiarᴜ, ori dria nyakua 'diyi aga eri ombosi ra, 32te yini eri riria 'boria, eri zo ra, eri eca amborᴜ aga afa amvᴜa 'diyi dria ra, eri arakala aja amborᴜ, aria 'bua 'diyi nga emu ori endrinia ani. 33Eri nga e'yo o'beza 'diyile o'be kakaᴜ, e'yo nde olᴜzᴜ yi tia yini ecole erilerile; 34te e'yo o'beza kokorᴜ eri 'yoni yi tia kᴜ, te 'ba erini imbale 'diyi ma tia a'dule eri nga e'yo dria ma efi ece. 35Etu 'dasi, ka eca ondre be, eri 'yo yi tia kini, Ama zo 'aa'dasi. 36Yini 'ba ongᴜlᴜmᴜrᴜ kᴜria, yi ji eri 'dani oguru alia. Ogurᴜ azini nga aci yi be indi. 37Oliriko amborᴜ nga enga ra, yi eri 'ba mbᴜ oguru alia, kpere yini gazᴜ oguru ma alia tre ani. 38Te eri ovᴜ o'dua, bongo dri 'bazᴜri ma dria, oguru ma alia vile; yi nga eri enga ra, kini, Opi, ama ka dri ja ra, e'yoni mi dri yo ya? 39Eri nga orᴜ ani, eri nga ega oli dria, nga 'yo miri ma tia kini, Mi adri ndi! Mi ombe mi ti ci! Oli nga kᴜ ja, angᴜ nga dria ndri tili. 40Eri nga 'yo yi tia kini, Emi ovᴜ urisi 'dini a'disi ya? A'ita emini di yo ya? 41Uri nga yi bi ambo, yi nga 'yo yi agyi tia kini, 'Di te a’di ya, oli miri be dria yini e'yo erini inzizᴜ ‘doni?
Copyright
Learn More

robotstxt: allowed

filter: keep


text:
Lava Mpfuno
“Hi ni vanghana lavanene evandlheni ra ka hina. Va hi rhandza naswona va hi seketela. Va hi teka ku fana ni swirho swa ndyangu wa vona.”—LIZAAN, MANANA LOYI A NGA NI VANA VAMBIRHI.
Ntlhontlho.
Alina, manana wa swifanyetana swimbirhi u ri, “Mintlhontlho leyikulu leyi ndzi langutanaka na yona i ku karhala ni ku tshama ndzi nga ri na nkarhi.” Mintlhontlho yo tano yi tolovelekile eka vamanana lava nga voxe. Hi yona mhaka leyi vatswari vo tala lava nga voxe va tiakelaka xinghana ni vanhu van’wana lava nga kombelaka mpfuno eka vona handle ko khomiwa hi tingana.
Swiringanyeto.
Lava mpfuno eka maxaka ni le ka vanghana lava u va tshembaka. Ha yini u nga tsali mavito ya vanhu lava u nga kombelaka mpfuno eka vona, kumbexana va ku salela ni n’wana, va ku heleketa kun’wana hi movha, va ku lunghisela swin’wana endlwini kumbe va ku chavelela loko u ri ni gome? Tiyiseka leswaku tinomboro ta vona ta tinqingho a ti si cinca. Tlhela u kumisisa leswi minhlangano ya mfumo ni leyi nga riki ya mfumo yi nga ku pfunaka ha swona.
Renata, loyi a nga Mbhoni ya Yehovha, u pfuniwe ngopfu hi Vakreste-kulobye. U ri, “Minkarhi hinkwayo va tshama va lunghekele ku ndzi pfuna. Siku rin’wana loko mina ni swinhwanyetana swa mina swimbirhi leswi nga ni malembe ya kaye hi khomiwe hi mukhuhlwana, a ndzi tsandzeka ni ku sweka. Loko Vakreste-kulorhi va twe sweswo, a va hi tisela swakudya siku ni siku. Musa wo tano wu ndzi tsundzuxe marito lama nga eka 1 Yohane 3:18 lama nge: ‘Vana lavatsongo, a hi veni ni rirhandzu, ku nga ri hi marito kumbe ririmi, kambe hi swiendlo ni ntiyiso.’”
Xana mutswari lowun’wana a nga ku pfuna? Loko mutswari lowun’wana ngopfu-ngopfu tatana, a pfumeleriwa ku tshama ni n’wana, a ri ni vutihlamuleri naswona a tsakela ku ku pfuna, ha yini u nga n’wi kombeli leswaku a ku pfuna hi swin’wana? Phela, vana va swi lava ku va swin’we ni vatata wa vona. *
Dyondzisa vana va wena leswaku va ku pfuna. Loko u va nyika mintirho leyi fambisanaka ni malembe ya vona, wa tipfuna u tlhela u pfuna na vona. Ku tirha swi va dyondzisa ku va ni vutihlamuleri ni ku va vatirhi lavanene naswona sweswo swi ta va vuyerisa swinene loko se va kurile.
^ ndzim. 6 Vatswari lava nga Vakreste va fanele va tirhisa milawu ya Bibele hilaha va nga kotaka hakona ehansi ka swiyimo swo tano ni ku kumisisa leswi nga vuyerisaka vana va vona. Swiboho swa huvo swi fanele swi xiximiwa.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tihosi 24:1-20
24 Emasikwini yakwe, Nebukadnetsara+ hosi ya Babilona a tlhandluka, kutani Yoyakimi a va nandza+ wakwe malembe manharhu. Hambiswiritano, a tlhela, a n’wi xandzukela.2 Hiloko Yehovha a n’wi rhumelela mavuthu ya vaphangi ya Vakalidiya+ ni mavuthu ya vaphangi ya Vasiriya ni mavuthu ya vaphangi ya Vamowabu,+ ni mavuthu ya vaphangi ya vana va Amone ku lwa na yena, a hambeta a ma rhumela ku lwa na Yuda leswaku ma wu lovisa, hi ku landza rito+ ra Yehovha leri a ri vuleke hi malandza yakwe ku nga vaprofeta.3 Swi endleke ntsena hi ku landza xileriso xa Yehovha ku avanyisa Yuda, leswaku va wu susa+ emahlweni ka yena hikwalaho ka swidyoho swa Manase,+ hi ku landza hinkwaswo leswi a swi endleke;4 ni hikwalaho ka ngati leyi nga riki na nandzu+ leyi a yi halateke, lerova a tata Yerusalema hi ngati leyi nga riki na nandzu, naswona Yehovha a nga pfumelanga ku va rivalela.+5 Loko ku ri timhaka letin’wana ta Yoyakimi+ ni hinkwaswo leswi a swi endleke, xana a swi tsariwanga ebukwini+ ya timhaka ta masiku ya tihosi ta Yuda?6 Eku heteleleni Yoyakimi a etlela ni vatata wakwe,+ Yoyakini n’wana wakwe a sungula ku fuma ematshan’weni ya yena.7 Hosi ya Egipta a ya ha tlhelanga+ yi huma etikweni ra yona,+ hikuva hosi ya Babilona a yi teke hinkwaswo leswi a swi ri swa hosi ya Egipta ku sukela enkoveni wa Egipta+ ku ya fika enambyeni+ wa Yufrata.+8 Yoyakini+ a a ri ni malembe ya 18 hi vukhale loko a sungula ku fuma, u fume eYerusalema tin’hweti tinharhu.+ Vito ra mana wakwe a ku ri Nehuxita n’wana wa Elinathani wa le Yerusalema.9 A ya emahlweni a endla swo biha ematihlweni ya Yehovha hi ku landza hinkwaswo leswi tata wakwe a swi endleke.+10 Enkarhini wolowo, malandza ya Nebukadnetsara hosi ya Babilona ma fika eYerusalema kutani muti wu rhendzeriwa.+11 Nebukadnetsara hosi ya Babilona a fika ku ta lwa ni muti lowu, loko malandza yakwe ma wu rhendzerile.+12 Hi ku famba ka nkarhi Yoyakini hosi ya Yuda a huma a ya eka hosi ya Babilona,+ yena ni mana+ wakwe ni malandza yakwe ni tihosana takwe ni vatirhi vakwe va le hubyeni; kutani hosi ya Babilona yi n’wi teka hi lembe ra vunhungu+ a ri hosi.13 Hiloko a humesa kona xuma hinkwaxo xa yindlu ya Yehovha ni xuma xa yindlu ya hosi,+ a tsemelela swingolongondzwana+ hinkwaswo swa nsuku leswi Solomoni hosi ya Israyele a swi endleke etempeleni ya Yehovha, hilaha Yehovha a vuleke hakona.14 A yisa Yerusalema hinkwawo evukhumbini+ ni tihosana+ hinkwato ni vavanuna hinkwavo va vurhena,+ lava nga ni matimba—va ri 10 000 a va yisa evukhumbini—ni un’wana ni un’wana la tivaka ntirho wa mavoko+ ni vaaki va makhokholo. A ku na munhu la nga siyiwa loko ku nga ri vanhu va xiyimo xa le hansi+ va tiko.15 Hikwalaho a yisa Yoyakini+ evukhumbini eBabilona;+ kutani mana+ wa hosi ni vasati va hosi ni vatirhi va yona va le hubyeni+ ni vavanuna lava nga varhangeri va tiko, a va rhangisa va ri vanhu lava yisiwaka evukhumbini ku suka eYerusalema ku ya eBabilona.16 Loko ku ri vavanuna hinkwavo va vurhena, va ri 7 000, ni lava tivaka ntirho wa mavoko ni vaaki va makhokholo va ri 1 000, ni vavanuna hinkwavo va matimba lava hambetaka va lwa, hosi ya Babilona yi va tisa eBabilona va ri vanhu va le vukhumbini.+17 Ku tlula kwalaho, hosi ya Babilona+ yi endla Mataniya makwavo wa tata wakwe+ a va hosi ematshan’weni ya yena. Hiloko a hundzula vito rakwe ri va Sedekiyasi.+18 Sedekiyasi+ a a ri ni malembe ya 21 hi vukhale loko a sungula ku fuma, u fume eYerusalema malembe ya 11. Vito ra mana wakwe a ku ri Hamutala+ n’wana wa Yeremiya la humaka eLibna.19 U hambete a endla leswo biha ematihlweni ya Yehovha, hi ku landza hinkwaswo leswi endliweke+ hi Yoyakimi.20 Hikuva leswi endlekeke eYerusalema ni le Yuda swi vangiwe hi ku hlundzuka+ ka Yehovha, kukondza a va hlongola va suka emahlweni ka yena.+ Kutani Sedekiyasi a sungula ku xandzukela hosi ya Babilona.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Matewu 26:1-75
26 Kutani loko Yesu a hetile marito wolawo hinkwawo, a ku eka vadyondzisiwa vakwe:2 “Ma swi tiva leswaku emasikwini mambirhi ku sukela sweswi, ku ta va ni paseka,+ naswona N’wana wa munhu u ta nyiketiwa leswaku a beleriwa.”+3 Kutani vaprista lavakulu ni vakulukumba va tiko va hlengeletana exivaveni xa muprista lonkulu loyi a a vuriwa Kayafasi,+4 ivi va boha makungu+ swin’we ya ku khoma Yesu hi rhengu ra vuxisi va n’wi dlaya.5 Hambiswiritano, va tshamela ku vula va ku: “Ku nga ri enkhubyeni, leswaku ku nga pfuki hasahasa exikarhi ka vanhu.”+6 Loko Yesu a ri eBetaniya+ endlwini ya Simoni lowa nhlokonho,+7 wansati loyi a a ri ni xikutsu xa alabasta xa mafurha+ yo durha yo nun’hwela a n’wi tshinelela, wansati loyi a sungula ku ma chela enhlokweni yakwe a vurhamile etafuleni.8 Loko vadyondzisiwa va vona leswi va hlundzuka ivi va ku: “Ha yini ma tlangisiwa?+9 Hikuva a ma ta va ma xavisiwe hi nxavo lowukulu ivi wu nyikiwa vanhu lava nga swisiwana.”+10 Loko Yesu a swi lemuka,+ a ku eka vona: “Ha yini mi ringeta ku karhata wansati loyi? Hikuva u ndzi endlele xiendlo lexinene.+11 Hikuva swisiwana+ mi tshama mi ri na swona, kambe mina a mi nge vi na mina+ nkarhi hinkwawo.12 Hikuva loko wansati loyi a ndzi chela hi mafurha yo nun’hwela emirini, a a swi endlela ku ndzi lunghiselela ku lahliwa.+13 Ndzi tiyisile ndzi ri eka n’wina, Kun’wana ni kun’wana laha mahungu lawa lamanene ma nga ta chumayeriwa kona emisaveni hinkwayo, leswi wansati loyi a swi endleke swi ta vuriwa, a tsundzukiwa ha swona.”+14 Kutani un’wana wa lava 12, la vuriwaka Yudasi Iskariyota,+ a ya eka vaprista lavakulu15 ivi a ku: “Xana mi ta ndzi nyika yini leswaku ndzi n’wi xenga eka n’wina?”+ Va n’wi tshembisa swiphemu swa silivhere swa 30.+16 Kutani ku sukela kwalaho a a hamba a lava nkarhi lowunene wa ku n’wi xenga.+17 Hi siku ro sungula ra swinkwa leswo-ke-comela+ vadyondzisiwa va ta eka Yesu, va ku: “Xana u lava leswaku hi ku lunghisela kwihi laha u nga ta dyela kona paseka?”+18 A ku: “Yanani emutini eka Ximanimani+ ivi mi ku eka yena, Mudyondzisi u ri, ‘Nkarhi wa mina lowu vekiweke wu kusuhi; ndzi ta tlangela paseka ni vadyondzisiwa va mina ekaya ra wena.’”+19 Hiloko vadyondzisiwa va endla hilaha Yesu a va leriseke hakona, va lunghiselela swilo swa paseka.+20 Kutani, nimadyambu,+ a a vurhame etafuleni ni vadyondzisiwa+ va 12.21 Loko va ha ri eku dyeni, a ku: “Ndzi tiyisile ndzi ri eka n’wina, Un’wana wa n’wina u ta ndzi xenga.”+22 Hi ku khomiwa hi gome lerikulu hikwalaho ka leswi, hinkwavo ka vona va sungula ku n’wi vutisa va ku: “Hosi, a hi mina, a hi swona ke?”+23 A angula a ku: “Loyi a nghenisaka voko rakwe na mina enkambaneni hi yena loyi a nga ta ndzi xenga.+24 I ntiyiso, N’wana wa munhu wa famba, hilaha swi tsariweke+ hakona malunghana na yena, kambe u ni khombo+ munhu yoloye loyi N’wana wa munhu a xengiwaka+ ha yena! A swi ta va swinene ngopfu loko munhu yoloye a a nga velekiwanga.”25 Yudasi loyi a a ri kusuhi ni ku n’wi xenga a angula a ku: “A hi mina, a hi swona ke, Rabi?” A ku eka yena: “Ku vula wena.”26 Loko va ri karhi va dya, Yesu a teka xinkwa,+ loko a nkhensile, a xi phema+ ivi a nyika vadyondzisiwa, a ku: “Tekani, mi dya. Leswi swi vula miri+ wa mina.”27 Nakambe, a teka xinwelo,+ loko a nkhensile, a va nyika xona, a ku: “Nwanani eka xona, hinkwenu ka n’wina;+28 hikuva leswi swi vula+ ‘ngati+ ya ntwanano’+ ya mina, leyi nga ta halateriwa vo tala+ leswaku va rivaleriwa swidyoho.+29 Kambe ndza mi byela, A ndzi nge he nwi leswi humaka emadiriveni lawa ya murhi wa vhinya ku sukela sweswi ku fikela siku rero loko ndzi swi nwa hi vuntshwa na n’wina emfun’weni wa Tata+ wa mina.”30 Eku heteleleni, loko va yimbelele marito yo dzunisa,+ va huma va ya eNtshaveni ya Mitlhwari.+31 Kutani Yesu a ku eka vona: “Hinkwenu ka n’wina mi ta khunguvanyeka mayelana na mina evusikwini byolebyi, hikuva ku tsariwile, ‘Ndzi ta ba murisi, kutani tinyimpfu ta ntlhambi ti ta hangalaka hinkwako.’+32 Kambe loko ndzi pfuxiwile, ndzi ta mi rhangela ku ya eGaleliya.”+33 Kambe Petro, a n’wi hlamula a ku: “Hambiloko hinkwavo va nga khunguvanyeka mayelana na wena, mina a ndzi nge pfuki ndzi khunguvanyekile!”+34 Yesu a ku eka yena: “Ndzi tiyisile ndzi ri eka wena, Evusikwini byolebyi, nkuku wu nga si ringa, u ta ndzi ala kanharhu.”+35 Petro a ku eka yena: “Hambiloko ndzi fanela ku fa na wena, a ndzi nge ku ali nikatsongo.” Ni vadyondzisiwa lavan’wana hinkwavo va vula nchumu lowu fanaka.+36 Kutani Yesu a fika na vona endhawini+ leyi vuriwaka Getsemani, ivi a ku eka vadyondzisiwa: “Tshamani laha, ndza ha tlhandlukela lahaya ku ya khongela.”+37 Xisweswo a teka Petro ni vana+ vambirhi va Zebediya, a khomiwa hi gome naswona a karhateka+ ngopfu.38 Kutani a ku eka vona: “Moya-xiviri wa mina wu ni gome lerikulu, ku yisa eku feni.+ Tshamani laha mi hambeta mi rindza na mina.”+39 A ya emahlweninyana, a wa hi xikandza, a khongela+ a ku: “Tatana, loko swi koteka, hundzisa xinwelo+ lexi eka mina. Kambe, ku nga ri hi ku rhandza+ ka mina, kambe hi ku rhandza ka wena.”+40 Kutani a ta eka vadyondzisiwa, a va kuma va etlele, ivi a ku eka Petro: “Vavanuna, xana a mi nge swi koti ku rindza na mina ku ringana awara yin’we?+41 Tshamani mi rindzile+ naswona mi hambeta mi khongela,+ leswaku mi nga ngheni endzingweni.+ Ina, moya wu ni mapfundza, kambe nyama yi tsanile.”+42 Nakambe, ra vumbirhi,+ a famba a ya khongela, a ku: “Tatana, loko swi nga koteki leswaku xi hundza ndzi nga nwanga, a ku endleke ku rhandza ka wena.”+43 Kutani a tlhela a vuya, a va kuma va etlele, hikuva mahlo ya vona a ma tika.+44 Xisweswo a va siya, a tlhela a famba a ya khongela ra vunharhu,+ a vula rito leri fanaka nakambe.45 Kutani a ta eka vadyondzisiwa a ku eka vona: “Enkarhini lowu mi etlele, ma wisa! Maswivo! Nkarhi wu tshinele wa leswaku N’wana wa munhu a xengiwa emavokweni ya vadyohi.+46 Pfukani, a hi fambeni. Maswivo! Muxengi wa mina u tshinele.”+47 Kuteloko a ha vulavula, waswivo, Yudasi,+ un’wana wa lava 12, a ta a ri ni ntshungu lowukulu wu ri ni mabanga+ ni michizo wu huma eka vaprista lavakulu ni le ka vakulukumba va tiko.+48 Muxengi wakwe a a va nyike xikombiso, a ku: “Loyi ndzi nga ta n’wi ntswontswa, hi yena; n’wi khomeni.”+49 Kutani a ya eka Yesu hi ku kongoma a ku: “Xewani, Rabi,”+ hiloko a n’wi ntswontswa+ swinene hi rirhandzu.50 Kambe Yesu+ a ku eka yena: “Nandzuwe, u te hi xikongomelo xihi ke?” Kutani va tshinela ivi va yisa mavoko eka Yesu va n’wi khoma.+51 Kambe, waswivo, un’wana wa lava a va ri na Yesu a tshambuluta voko rakwe a hlomula banga rakwe a khemba hlonga ra muprista lonkulu, a susa ndleve+ ya rona.52 Kutani Yesu a ku eka yena: “Vuyisela banga ra wena endhawini ya rona,+ hikuva hinkwavo lava khomaka banga va ta lova hi banga.+53 Kumbe, xana u ehleketa leswaku enkarhini lowu a ndzi nge kombeli eka Tatana a ndzi rhumela mavandla ya tintsumi+ lama tlulaka 12?54 Mayelana ni leswi, xana Matsalwa ma ta hetiseka njhani lama vulaka leswaku swi fanele swi endleka hi ndlela leyi?”55 Enkarhini wolowo Yesu a byela mintshungu a ku: “Xana mi te eka mina ni mabanga ni michizo onge hi loko mi ta khoma xigevenga?+ Siku ni siku a ndzi tshama etempeleni+ ndzi dyondzisa, kambe a mi ndzi khomanga.56 Kambe hinkwaswo leswi swi endlekile leswaku ku hetiseka+ matsalwa ya vaprofeta.” Kutani vadyondzisiwa hinkwavo va n’wi siya va baleka.+57 Lava va khomeke Yesu va n’wi yise eka Kayafasi+ muprista lonkulu, laha vatsari ni vakulukumba a va hlengeletane kona.+58 Kambe Petro a n’wi landzela a ri ekulenyana, ku fika exivaveni+ xa muprista lonkulu, naswona, loko a nghenile endzeni, u tshame ni valanguteri va yindlu leswaku a vona vuyelo+ bya kona.59 Hi nkarhi wolowo vaprista lavakulu ni Sanedri hinkwayo a va lava vumbhoni bya mavunwa byo hehla Yesu leswaku va n’wi dlaya,+60 kambe a va byi kumanga, hambileswi ku humeleleke timbhoni to tala ta mavunwa.+ Endzhaku ku humelela timbirhi61 ti ku: “Munhu loyi u te, ‘Ndza swi kota ku wisa tempele ya Xikwembu ndzi yi aka hi masiku+ manharhu.’”62 Loko muprista lonkulu a twa sweswo a suka a yima ivi a ku eka yena: “Xana a wu na nhlamulo? Xana hi byihi vumbhoni lebyi lava va ku hehlaka ha byona?”+63 Kambe Yesu a miyela.+ Kutani muprista lonkulu a ku eka yena: “Hi Xikwembu lexi hanyaka ndza ku hlambanyisa+ leswaku u hi byela loko u ri Kreste+ N’wana wa Xikwembu!”64 Yesu a ku+ eka yena: “Wena hi wexe u swi vurile.+ Kambe ndzi ri eka n’wina, Ku sukela sweswi+ mi ta vona N’wana wa munhu+ a tshame evokweni+ ra xinene ra matimba naswona a ta hi mapapa ya tilo.”+65 Kutani muprista lonkulu a handzula tinguvu takwe ta le handle, a ku: “U sandzile!+ Xana ha ha ti lavela yini timbhoni?+ Maswivo! Sweswi mi xi twile xisandzu.+66 Mi ri yini?” Va hlamula va ku: “U lulameriwa hi rifu.”+67 Endzhaku ka sweswo va n’wi tshwutelela exikandzeni,+ va n’wi ba+ hi swibakela. Van’wanyana va n’wi makala exikandzeni,+68 va ku: “Hi profetele, wena Kreste.+ I mani la nga ku ba?”+69 Hi nkarhi lowu Petro a a tshame ehandle exivaveni; kutani nandza wa xisati a ta eka yena a ku: “Na wena, a wu ri na Yesu wa Mugaleliya!”+70 Kambe a landzula emahlweni ka vona hinkwavo, a ku: “A ndzi swi tivi leswi u swi vulaka.”71 Kuteloko a humile a ya endlwini ya le nyangweni, nandza un’wana wa xisati a n’wi vona ivi a byela lava a va ri kwalaho a ku: “Wanuna loyi a a ri na Yesu wa Munazareta.”+72 Nakambe a landzula hi xihlambanyo a ku: “A ndzi n’wi tivi munhu loyi!”+73 Endzhaku ka nkarhinyana lava a va yime kwalaho va ta, va ku eka Petro: “Hakunene u wun’wana wa vona, hikuva entiyisweni mavulavulelo ya wena ma ku paluxa.”+74 Hiloko a sungula ku hlambanya ni ku tiyisa a ku: “A ndzi n’wi tivi munhu loyi!” Hi ku hatlisa nkuku wu ringa.+75 Kutani Petro a tsundzuka marito lawa Yesu a nga ma vula, lama nge: “Nkuku wu nga si ringa, u ta ndzi ala kanharhu.”+ Kutani a humela ehandle, a rila hi xiviti.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Swivuriso 29:1-27
29 Munhu la tshinyiwaka+ hi ku phindha-phindha kambe a nonon’hwisa nhamu,+ u ta tshoveka hi xitshuketa, a nge hanyi.+2 Loko lavo lulama va tala, vanhu va tsaka;+ kambe loko lowo homboloka a fuma, vanhu va va ni nhlomulo.+3 Munhu la rhandzaka vutlhari u tsakisa tata wakwe,+ kambe loyi a nga ni vunakulobye ni tinghwavava, u lovisa swilo swa nkoka.+4 Hosi yi endla tiko ri tshama ri yimile hi vululami,+ kambe munhu wa swifumbarheriso wa ri hirimuxa.+5 Munhu la tiyeke emirini la kurisaka nakulobye+ u tiandlalela rikoka emilengeni.+6 Ku tlula nawu ka munhu wo biha, ku ni ntlhamu,+ kambe lowo lulama u ba nkulungwana, naswona u tsakile.+7 Lowo lulama wa xi tiva xirilo xa swisiwana.+ Loyi a hombolokeke a nga ehleketi hi vutivi byo tano.+8 Vanhu va mavulavulelo ya ku tibuma va hisa muti,+ kambe lavo tlhariha va tlherisa ku hlundzuka.+9 Loko munhu wo tlhariha a nghene ehubyeni ni xiphukuphuku—wa tsaka a tlhela a hleka, kambe a ku na ku wisa.+10 Vanhu lava nga ni torha ra ngati va venga un’wana ni un’wana la pfumalaka xisandzu;+ loko ku ri lavo lulama, va hambeta va lava moya-xiviri wa un’wana ni un’wana.+11 Xihunguki xi humesa moya wa xona hinkwawo, kambe lowo tlhariha u tshama a rhulile ku fika emakumu.+12 Loko mufumi a nyikela nyingiso eka marito ya vunwa, hinkwavo lava n’wi tirhelaka va ta va vo homboloka.+13 Munhu la pfumalaka ni munhu la tshikilelaka va hlanganile;+ kambe Yehovha u voninga mahlo ya vona havambirhi.+14 Loko hosi yi avanyisa swisiwana hi ku landza ntiyiso,+ xiluvelo xa yona xi ta simekiwa xi tiya hi nkarhi lowu nga heriki.+15 Nkhavi ni ku tshinya swi nyika vutlhari;+ kambe mufana la tshikiweke a ntshunxekile u ta n’wi khomisa tingana mana wakwe.+16 Loko lavo homboloka va tala, ku tlula nawu ka andza; kambe lavo lulama va ta vona ku wa ka vona.+17 Bana n’wana wa wena, kutani u ta ku wisisa, naswona u ta wu tsakisa swinene moya-xiviri wa wena.+18 Laha ku nga riki na xivono, vanhu a va lawuleki,+ kambe va tsaka lava hlayisaka nawu.+19 Nandza a nge pfumeli ku lulamisiwa hi marito ntsena,+ hikuva wa twisisa kambe a nga yingisi.+20 Xana u vone munhu la hatlisaka ku vula xo karhi?+ Ku ni ntshembo hi xihunguki ku tlula yena.+21 Loko munhu a lema nandza wakwe ku sukela evuntshweni, evuton’wini byakwe lebyi landzelaka u ta va la nga nkhensiki.22 Munhu la talaka ku hlundzuka u pfuxa mholovo,+ naswona un’wana ni un’wana la voyameleke evukarhini u wu tlula ngopfu nawu.+23 Ku titlakusa ka munhu wa la misaveni ku ta n’wi tsongahata,+ kambe loyi a titsongahataka emoyeni wakwe u ta vangama.+24 Loyi a tirhisanaka ni khamba u venga moya-xiviri wakwe.+ A nga ha twa xihlambanyo lexi fambisanaka ni ndzhukano, kambe a nga viki nchumu.+25 Ku chava vanhu swi veka ntlhamu,+ kambe loyi a tshembaka Yehovha u ta sirheleriwa.+26 Va tele lava va lavaka xikandza xa mufumi,+ kambe ku avanyisiwa ka vanhu ku huma eka Yehovha.+27 Munhu wo kala vululami i nchumu lowu nyenyetsaka eka lavo lulama,+ naswona loyi a lulameke endleleni yakwe i nchumu lowu nyenyetsaka eka lowo homboloka.+


text:
XIHONDZO XO RINDZA OCTOBER 2015
Xana Swa Pfuna Ku Khongela?
Mutsari un’wana u vule leswaku ku khongela “swi fana ni ku vulavula ni xifuwo xa wena.” Xana sweswo i ntiyiso?
Ha Yini Vanhu Va Khongela?
U nga ha hlamala loko u twa leswi vanhu va swi khongelelaka.
Xana Ku Ni Loyi A Yingiselaka?
Leswaku xikhongelo xi twiwa, xi fanele xi va ni swilo swimbirhi swa nkoka.
Ha Yini Xikwembu Xi Hi Rhamba Leswaku Hi Khongela Eka Xona?
Xa hi pfuna hi tindlela leti a hi nga ta pfuneka handle ka xona.
Ndlela Leyi Xikhongelo Xi Nga Ku Pfunaka Ha Yona
I yini leswi u nga swi rindzelaka loko u titoloveta ku khongela evuton’wini bya wena?
Xana A Wu Swi Tiva?
Hi swihi swiphiqo leswi Heroda a veke na swona loko a pfuxeta tempele eYerusalema? Ha yini vanhu va le Melita a va ehleketa leswaku muapostola Pawulo a a ri mudlayi?
Na Mina Se Ndza Swi Kota Ku Pfuna Van’wana
Julio Corio u humeleriwe hi mhangu yo vava naswona a twa onge Xikwembu a xi khathali. Tsalwa ra Eksoda 3:7 ri cince miehleketo yoleyo.
Xana Hi Nga Swi Kota Ku Tshinela Eka Xikwembu?
Swilo leswi u faneleke u swi tiva hi Xikwembu leswi nga ta ku pfuna u xi tiva.
Rivalela Hi Ku Ntshunxeka
Xana hi fanele hi swi tshika kumbe hi ku ba hi makatla ku vaviseka loku hi ku tweke, leswaku hi rivalela?
Swivutiso Leswi Hlamuriwaka Hi Bibele
I mani a nga ta herisa vusweti?
Swin'wana Leswi Nga Kona Eka Website Leyi
Xana Bibele Yi Ri Yini Hi Masungulo Ya Halloween?
Xana Halloween yi ni khombo emianakanyweni kumbe eka swin’wana?


text:
I Vamani Lava Endlaka Ku Rhandza Ka Yehovha Namuntlha?
Timbhoni ta Yehovha ti kumeka emisaveni hinkwayo naswona ti huma eka mindhavuko yo hambana-hambana. I yini lexi ti hlanganiseke?
I Yini Ku Rhandza Ka Xikwembu?
Xikwembu xi lava leswaku ku rhandza ka xona ku tiviwa emisaveni hinkwayo. I yini ku rhandza koloko naswona i vamani namuntlha lava dyondzisaka van’wana ha kona?
Timbhoni Ta Yehovha I Vanhu Va Njhani?
I tingani Timbhoni ta Yehovha leti u ti tivaka? I yini leswi hakunene u swi tivaka hi hina?
Ha Yini Hi Vitaniwa Timbhoni Ta Yehovha?
Xiya swivangelo swinharhu swa leswaku ha yini hi amukele vito leri.
Ntiyiso Wa Bibele Wu Tlhele Wu Kumiwa Njhani?
Hi nga tiyiseka njhani leswaku hi swi twisisa kahle leswi Bibele yi swi dyondzisaka?
Ha Yini Hi Humese Vuhundzuluxeri Bya Misava Leyintshwa?
I yini lexi endlaka vuhundzuluxeri lebyi bya Rito ra Xikwembu byi va byo hlawuleka?
I Yini Leswi U Nga Ta Swi Kuma eMinhlanganweni Ya Hina Ya Vukreste?
Ha hlangana leswaku hi dyondza Matsalwa hi tlhela hi khutazana. U ta amukeriwa hi mandla mambirhi!
Ku Hlengeletana Ni Vakreste-kulorhi Swi Hi Vuyerisa Njhani?
Rito ra Xikwembu ri khutaza Vakreste leswaku va hlangana. Dyondza ndlela leyi u nga vuyeriwaka ha yona eka ku hlangana loku.
Ku Endliwa Yini eMinhlanganweni Ya Hina?
Xana u tshame u tivutisa leswaku ku endliwa yini eminhlanganweni ya hina? A swi kanakanisi leswaku u ta hlamarisiwa hi tidyondzo ta risima ta Bibele leti u nga ti kumaka eka yona.
Ha Yini Hi Ambala Kahle Loko Hi Ya eMinhlanganweni Ya Hina?
Xana Xikwembu xi ni mhaka ni ndlela leyi hi ambalaka ha yona? Xiya milawu ya Bibele leyi hi kongomisaka emhakeni ya maambalelo ni ku tilunghisa.
Hi Yihi Ndlela Leyinene Yo Lunghiselela Minhlangano?
Ku lunghiselela minhlangano ya hina ka ha ri emahlweni swi ta ku pfuna leswaku u vuyeriwa ngopfu.
I Yini Vugandzeri Bya Ndyangu?
Xiya ndlela leyi lunghiselelo leri ri nga ku pfunaka ha yona leswaku u tshinela eka Yehovha ni ku tiyisa vuxaka bya ndyangu wa wena.
Ha Yini Hi Ya eTinhlengeletanweni Letikulu?
Lembe ni lembe, hi va ni tinhlengeletano tinharhu to hlawuleka. U nga vuyeriwa njhani eka tinhlengeletano leti?
Ntirho Wa Hina Wo Chumayela Hi Mfumo Wu Hleriwe Njhani?
Hi landzela ntila lowu vekiweke hi Yesu loko a ri laha misaveni. Hi tihi tin’wana ta tindlela to chumayela?
Phayona I Yini?
Timbhoni tin’wana ti heta tiawara ta 30, 50 kumbe ku tlula hi n’hweti entirhweni wo chumayela. I yini lexi ti susumetelaka?
Hi Yihi Dyondzo Leyi Lunghiseleriwaka Maphayona?
Hi wihi ndzetelo wo hlawuleka lowu lunghiseleriwaka lava tirhisaka nkarhi wa vona wo tala entirhweni wo chumayela hi Mfumo?
Vakulu Va Ri Pfuna Njhani Vandlha?
Vakulu i vavanuna lava wupfeke hi tlhelo ra moya lava rhangelaka evandlheni. Va hi pfuna njhani?
Hi Wihi Ntirho Wa Malandza Ya Vutirheli?
Malandza ya vutirheli ma endla leswaku swilo swi famba kahle evandlheni. Xiya ndlela leyi ntirho wa wona wu vuyerisaka hinkwavo lava vaka kona.
Valanguteri Va Miganga Va Hi Pfuna Njhani?
Hi xihi xikongomelo xa ku endza ka valanguteri va miganga emavandlheni? Hi nga vuyeriwa njhani hi maendzo ya vona?
Hi Va Pfuna Njhani Vamakwerhu Lava Nga eMaxangwini?
Loko ku humelela mhangu, hi hatla hi va hlelela mpfuno wa xiviri ni nchavelelo wa Matsalwa lava hlaseriweke. Hi tindlela tihi?
I Mani Hlonga Ro Tshembeka Ni Ro Tlhariha?
Yesu u tshembise leswaku a a ta veka hlonga leswaku ri phamela swakudya swa moya hi nkarhi wa kona. Swi endliwa njhani leswi?
Huvo Leyi Fumaka Yi Tirha Njhani Namuntlha?
Hi lembe-xidzana ro sungula, ntlawa lowutsongo wa vaapostola ni vakulukumba wu tirhe tanihi huvo leyi fumaka ya vandlha ra Vukreste. Ku vuriwa yini namuntlha?
Bethele I Yini?
Bethele i ndhawu yo hlawuleka leyi nga ni xikongomelo xa nkoka. Dyondza leswi engetelekeke malunghana ni lava tirhaka kona.
Ku Endliwa Yini eRhavini?
Vaendzi va amukelekile ku ta valangisiwa erhavini rin’wana ni rin’wana ra hina. Na wena ha ku rhamba!
Ndlela Leyi Minkandziyiso Ya Hina Yi Tsariwaka Yi Tlhela Yi Hundzuluxeriwa Ha Yona
Hi kandziyisa minkandziyiso hi tindzimi to tlula 700. Ha yini hi endla matshalatshala lawa hinkwawo?
Ntirho Wa Hina Lowu Endliwaka eMisaveni Hinkwayo Wu Seketeriwa Njhani Hi Tlhelo Ra Timali?
Loko swi ta eka timali, i yini lexi endlaka leswaku nhlengeletano ya hina yi hambana ni vukhongeri byin’wana?
Ha Yini Ku Akiwa Tiholo Ta Mfumo Naswona Ti Akiwa Njhani?
Ha yini miako ya hina ya vugandzeri yi vitaniwa Tiholo ta Mfumo? Kuma leswi engetelekeke malunghana ni ndlela leyi miako leyi, leyi nga durhiki yi ma pfunaka ha yona mavandlha ya hina.
Hi Nga Pfuneta Njhani Eku Khathaleleni Ka Holo Ya Hina Ya Mfumo?
Holo ya Mfumo leyi baseke ni leyi khathaleriwaka kahle yi vangamisa Xikwembu xa hina. Hi wahi malunghiselelo lama endliwaka leswaku Holo ya Mfumo yi tshama yi basile?
Layiburari Ya Le Holweni Ya Mfumo Yi Nga Hi Pfuna Njhani?
Xana u nga swi tsakela ku endla ndzavisiso wo karhi leswaku u engetela vutivi bya wena hi Bibele? Yana elayiburari ya le Holweni ya Mfumo!
I Yini Leswi Kumekaka Eka Web Site Ya Hina?
U nga dyondza leswi engetelekeke hi hina ni tidyondzo leti hi ti pfumelaka swin’we ni ku kuma tinhlamulo ta swivutiso swa wena swa Bibele.
Xana U Ta Endla Ku Rhandza Ka Yehovha?
Yehovha Xikwembu wa ku rhandza hakunene. U nga ku kombisa njhani ku navela ka wena ko lava ku n’wi tsakisa evuton’wini bya wena?


text:
Mi Susumetiwa Hi ‘Nyiko Ya Xikwembu Ya Mahala Leyi Nga Hlamuselekiki’
“A ku nkhensiwe Xikwembu hikwalaho ka nyiko ya xona ya mahala leyi nga hlamuselekiki.”—2 VAKORINTO 9:15.
TINSIMU: 121, 63
1, 2. (a) ‘Nyiko ya Xikwembu ya mahala leyi nga hlamuselekiki’ yi katsa yini? (b) Hi swihi swivutiso leswi hi nga ta swi kambisisa exihlokweni lexi?
YEHOVHA u hi nyike nyiko leyinene ngopfu ya rirhandzu loko a rhumela N’wana wakwe, Yesu emisaveni! (Yohane 3:16; 1 Yohane 4:9, 10) Muapostola Pawulo u hlamusele nyiko leyi tanihi “nyiko . . . ya mahala leyi nga hlamuselekiki.” (2 Vakorinto 9:15) Ha yini Pawulo a vule marito wolawo?
2 Pawulo a swi tiva leswaku gandzelo ra Yesu i xitiyisekiso xa leswaku switshembiso hinkwaswo swa Xikwembu leswinene swi ta hetiseka. (Hlaya 2 Vakorinto 1:20.) Leswi swi vula leswaku ‘nyiko ya Xikwembu ya mahala leyi nga hlamuselekiki’ yi katsa gandzelo ra Yesu ni swilo hinkwaswo leswinene ku katsa ni rirhandzu leri Yehovha a hi kombaka rona. Nyiko leyi ya nkoka swinene swa tika ku yi hlamusela hi ndlela leyi hi nga ta yi twisisa hilaha ku heleleke. Xana nyiko leyi yo hlawuleka yi fanele yi hi endla hi titwa njhani? Naswona xana yi nga hi susumetela njhani ku lunghiselela Xitsundzuxo xa rifu ra Kreste hi Ravunharhu, March 23, 2016?
NYIKO YO HLAWULEKA LEYI HUMAKA EKA XIKWEMBU
3, 4. (a) U titwa njhani loko munhu wo karhi a ku nyika nyiko? (b) Xana nyiko yo hlawuleka yi nga byi cinca njhani vutomi bya wena?
3 Ha tsaka loko munhu wo karhi a hi nyika nyiko. Kambe tinyiko tin’wana i ta nkoka swinene lerova ti cinca vutomi bya hina. Hi xikombiso, ti anakanye u katseke eka vugevenga byo karhi. Xigwevo xa kona i rifu. Kambe hi xitshuketa, munhu loyi u nga n’wi tiviki a vula leswaku xigwevo xa wena xi yisiwa eka yena. U tiyimisele ku ku fela! Nyiko yoleyo yo hlamarisa yi nga endla u titwa njhani?
4 Nyiko yoleyo yo hlawuleka ni leyi humaka embilwini yi nga ku endla u endla ku cinca evuton’wini bya wena. Hi ntolovelo, u nga tlhela u titwa u susumeteleka ku kombisa van’wana malwandla, rirhandzu ni ku tlhela u va rivalela. Vutomi bya wena hinkwabyo u ta lava ku kombisa leswaku wa swi tlangela leswi u endleriweke swona.
5. Nyiko ya Xikwembu ya nkutsulo i ya nkoka swinene ku tlula tinyiko letin’wana hi ndlela yihi?
5 Nyiko leyi Xikwembu xi hi nyikeke yona ya nkutsulo i ya nkoka swinene ku tlula xikombiso lexi hi vulavuleke ha xona. (1 Petro 3:18) Anakanya hi mhaka leyi: Hinkwerhu ka hina hi velekiwe hi ri ni xidyoho xa Adamu naswona ha fa hikwalaho ka xona. (Varhoma 5:12) Rirhandzu ri susumetele Yehovha leswaku a rhumela Yesu emisaveni leswaku a ta fela vanhu hinkwavo, leswaku a “nantswa rifu hikwalaho ka vanhu hinkwavo.” (Vaheveru 2:9) Kambe gandzelo ra Yesu ri ta endla swo tala ku tlula sweswo! Ri ta ri herisela makumu rifu. (Esaya 25:7, 8; 1 Vakorinto 15:22, 26) Hinkwavo lava kombisaka ripfumelo eka Yesu va ta hanya hi ku rhula va tsakile hilaha ku nga heriki, tanihi tihosi na Kreste etilweni kumbe tanihi vanhu lava nga ta fumiwa hi Mfumo wa Xikwembu laha misaveni. (Varhoma 6:23; Nhlavutelo 5:9, 10) Hi yihi mikateko yin’wana leyi nga ta tisiwa hi nyiko ya Yehovha?
6. (a) Hi yihi mikateko leyi tisiwaka hi nyiko ya Yehovha leyi u yi languteleke hi mahlongati? (b) Vula swilo swinharhu leswi nyiko ya Xikwembu yi hi susumetelaka ku swi endla.
6 Nyiko ya Xikwembu yi ta endla leswaku misava yi va paradeyisi, lava vabyaka va ta hanyisiwa ni lava feke va ta pfuxiwa. (Esaya 33:24; 35:5, 6; Yohane 5:28, 29) Ha n’wi rhandza Yehovha ni N’wana wakwe hi leswi va hi nyikeke “nyiko . . . ya mahala leyi nga hlamuselekiki.” Nyiko leyi yi ta hi susumetela ku endla yini? Yi ta hi susumeta (1) ku tekelela Yesu Kreste hilaha hi nga kotaka hakona, (2) ku rhandza vamakwerhu ni (3) ku rivalela van’wana swi huma embilwini.
“RIRHANDZU LERI KRESTE A NGA NA RONA RA HI SUSUMETA”
7, 8. Hi fanele hi titwa njhani hi rirhandzu ra Kreste naswona ri fanele ri hi susumetela ku endla yini?
7 Xo sungula, hi fanele hi susumeteleka ku tirhisa vutomi bya hina leswaku hi xixima Yesu. Muapostola Pawulo u te: “Rirhandzu leri Kreste a nga na rona ra hi susumeta.” (Hlaya 2 Vakorinto 5:14, 15.) Pawulo a a swi tiva leswaku loko hi amukela rirhandzu lerikulu ra Yesu, ri ta hi susumetela ku rhandza Yesu ni ku n’wi xixima. Loko hi swi twisisa hilaha ku heleleke leswi Yehovha a nga hi endlela swona, rirhandzu rakwe ri ta hi susumetela ku hanya hi ndlela leyi kombisaka leswaku hi xixima Yesu. Xana hi nga swi endlisa ku yini sweswo?
8 Rirhandzu ra Yehovha ri ta hi susumetela ku tekelela xikombiso xa Yesu, ni ku landzela mikondzo ya yena hilaha hi nga kotaka hakona. (1 Petro 2:21; 1 Yohane 2:6) Loko hi yingisa Xikwembu na Kreste hi kombisa leswaku ha va rhandza. Yesu u te: “Loyi a nga ni swileriso swa mina a tlhela a swi hlayisa, hi yena loyi a ndzi rhandzaka. Hi ku fanana loyi a ndzi rhandzaka u ta rhandziwa hi Tatana, naswona ndzi ta n’wi rhandza, ndzi tikombisa eka yena erivaleni.”—Yohane 14:21; 1 Yohane 5:3.
9. I ntshikilelo wihi lowu hi langutaneke na wona?
9 Hi nkarhi lowu wa Xitsundzuxo, i swinene ku anakanyisisa hi ndlela leyi hi hanyaka ha yona. Tivutise: ‘Hi le ka tindlela tihi leti se ndzi tekelelaka Yesu eka tona? Hi kwihi laha ndzi faneleke ndzi antswisa kona?’ I swa nkoka ku tivutisa swivutiso leswi hikuva misava yi lava hi hanya hi ndlela leyi yi hanyaka ha yona. (Varhoma 12:2) Loko hi nga tivoneli, hi nga ha titwa hi boheka ku tekelela vadyondzisi va misava, vanhu lava dumeke ni tinghwazi ta mintlango. (Vakolosa 2:8; 1 Yohane 2:15-17) Hi nga lwisana njhani ni ntshikilelo lowu?
10. Hi swihi swivutiso leswi hi nga tivutisaka swona hi nkarhi lowu wa Xitsundzuxo naswona tinhlamulo ta swona ti fanele ti hi susumetela ku endla yini? (Vona xifaniso lexi nga eku sunguleni ka xihloko lexi.)
10 Hi nkarhi lowu wa Xitsundzuxo i swinene ku tinyika nkarhi wo kambisisa swiambalo, tifilimi ni vuyimbeleri bya hina, swin’we ni leswi nga eka tikhomphyuta, tiselfoni kumbe ti-tablet ta hina. Tivutise: ‘Loko Yesu a ri laha kutani a vona leswi ndzi swi ambaleke, xana a swi ta ndzi khomisa tingana?’ (Hlaya 1 Timotiya 2:9, 10.) ‘Xana swiambalo swa mina a swi ta kombisa leswaku ndzi mulandzeri wa Kreste? Xana Yesu a a ta swi tsakela ku hlalela tifilimi leti ndzi ti hlalelaka? Xana a a ta byi yingisela vuyimbeleri bya mina? Loko Yesu o lomba selfoni kumbe tablet ya mina, xana a ndzi ta khomiwa hi tingana hi leswi a a ta swi vona? Xana a swi ta ndzi tikela ku hlamusela Yesu leswaku ha yini ndzi tsakisiwa hi mintlangu ya tivhidiyo leyi ndzi yi tlangaka?’ Ndlela leyi hi rhandzaka Yehovha ha yona yi fanele yi hi susumetela ku cukumeta nchumu wun’wana ni wun’wana lowu nga fanelangiki eka Mukreste, ku nga khathariseki leswaku wu durha ku fikela kwihi. (Mintirho 19:19, 20) Loko hi nyiketela vutomi bya hina eka Yehovha, hi n’wi tshembise ku tirhisa vutomi bya hina leswaku hi yingisa Kreste. Hi fanele hi cukumeta nchumu wun’wana ni wun’wana lowu nga ta endla leswaku swi hi tikela ku tekelela Yesu.—Matewu 5:29, 30; Vafilipiya 4:8.
11. (a) Ndlela leyi hi rhandzaka Yehovha na Yesu ha yona yi hi pfuna njhani entirhweni wo chumayela? (b) Rirhandzu ri hi susumetela njhani ku pfuna van’wana evandlheni?
11 Rirhandzu ra hina eka Yesu ri hi susumetela ku chumayela ni ku dyondzisa hi ku hiseka. (Matewu 28:19, 20; Luka 4:43) Xana u nga hlela xiyimiso xa wena xa siku ni siku leswaku u kota ku heta tiawara ta 30 kumbe 50 entirhweni wo chumayela tanihi phayona ra nkarhinyana, hi nkarhi lowu wa Xitsundzuxo? Makwerhu un’wana loyi a feriweke hi nsati loyi a ri ni malembe ya 84 a a ehleketa leswaku a nge swi koti ku phayona hikwalaho ka leswi a dyuhaleke ni leswi a vabyaka. Kambe maphayona ya le vandlheni ra yena a ma lava ku n’wi pfuna. Ma n’wi pfune hi xo famba ni ku n’wi hlawulela nsimu leyi faneleke leyi a ta yi tirha. Hikwalaho ka sweswo, u kote ku fikelela pakani yakwe ya tiawara ta 30. Xana u nga pfuna makwerhu wo karhi evandlheni ra ka n’wina leswaku a va phayona ra nkarhinyana hi March kumbe April? I ntiyiso leswaku a hi hinkwerhu lava hi nga phayonaka, kambe hi nga tirhisa nkarhi ni matimba ya hina leswaku hi antswisa ntirho wa hina wa nsimu. Loko hi endla tano, hi ta kombisa leswaku hi susumetiwa hi rirhandzu ra Yesu ku fana na Pawulo. I yini swin’wana leswi rirhandzu ra Xikwembu ri nga ta hi susumetela ku swi endla?
HI BOHEKA KU RHANDZANA
12. Rirhandzu ra Xikwembu ri hi susumetela ku endla yini?
12 Xa vumbirhi, rirhandzu ra Xikwembu ri fanele ri hi susumetela ku rhandza vamakwerhu. Muapostola Yohane u tsale a ku: “Varhandziwa, loko leyi ku ri ndlela leyi Xikwembu xi hi rhandzeke ha yona, kutani hina hi boheka ku rhandzana.” (1 Yohane 4:7-11) Loko hi amukela rirhandzu ra Xikwembu, hi fanele hi rhandza vamakwerhu. (1 Yohane 3:16) Hi nga va kombisa njhani leswaku ha va rhandza?
13. Hi xihi xikombiso lexi Yesu a hi vekeleke xona xo rhandza vanhu van’wana?
13 Xikombiso xa Yesu xi hi kombisa ndlela leyi hi nga rhandzaka van’wana ha yona. Loko a ri laha misaveni, u pfune vanhu, ngopfungopfu lava titsongahataka. U horise lava vabyaka, lava lamaleke, lava nga voniki, lava nga twiki ni lava nga vulavuriki. (Matewu 11:4, 5) Ku hambana ni varhangeri va vukhongeri, Yesu a a rhandza ku dyondzisa vanhu lava lavaka ku dyondza hi Xikwembu. (Yohane 7:49) A a rhandza lava titsongahataka naswona u tirhe hi matimba leswaku a va pfuna.—Matewu 20:28.
14. U nga endla yini ku kombisa leswaku u rhandza vamakwerhu?
14 Nkarhi wa Xitsundzuxo i nkarhi lowunene wo anakanyisisa hi ndlela leyi hi nga pfunaka vamakwerhu evandlheni, ngopfungopfu lava dyuhaleke. Xana u nga va endzela vamakwerhu lava, lava rhandzekaka? Xana u nga va tisela swakudya, u va pfuna hi mintirho ya le kaya, u va pfuna hi xo famba leswaku va ya eminhlanganweni kumbe u va rhamba leswaku va tirha na wena ensin’wini? (Hlaya Luka 14:12-14.) Pfumelela rirhandzu ra Xikwembu ri ku susumetela ku rhandza vamakwerhu!
KOMBA VAMAKWERHU TINTSWALO
15. Hi yihi mhaka leyi hi faneleke hi yi tekela enhlokweni?
15 Xa vunharhu, rirhandzu ra Yehovha ri hi susumetela ku rivalela vamakwerhu. Hinkwerhu ka hina hi kume xidyoho ni rifu eka Adamu, kutani a nga kona loyi a nga vulaka a ku: “A ndzi wu lavi nkutsulo.” Hambi ku ri malandza yo tshembeka swinene ya Xikwembu ma wu lava nyiko ya nkutsulo. Hinkwerhu ka hina hi rivaleriwe xidyoho lexikulu! Ha yini swi ri swa nkoka ku yi tekela enhlokweni mhaka leyi? Nhlamulo ya kona yi kumeka eka xin’wana xa swifaniso swa Yesu.
16, 17. (a) Hi dyondza yini eka xifaniso xa Yesu xa hosi ni mahlonga? (b) Endzhaku ko anakanyisisa hi xifaniso xa Yesu, i yini leswi u tiyimiseleke ku swi endla?
16 Yesu u vulavule hi xifaniso xa hosi leyi rivaleleke hlonga ra yona leri a ri yi kolota tidenari ta 60 000 000. Kambe endzhaku ka sweswo, hlonga rolero a ri ri rivalelanga hlongakulobye leri a ri ri kolota tidenari titsongo ta 100. Tintswalo leti kombisiweke hi hosi a ti fanele ti susumetele hlonga leri ku rivalela hlongakulobye. Hosi yi hlundzukile loko yi twa leswaku hlonga leri a ri ri rivalelanga hlonga leri a ri ri kolota mali yitsongo. Yi te: “Hlonga ro homboloka, ndzi sule nandzu wa wena hinkwawo, loko u ndzi kombela. Xana na wena, a wu nga fanelanga u ve ni tintswalo eka hlonga-kuloni, hilaha na mina ndzi veke ni tintswalo hakona eka wena?” (Matewu 18:23-35) Ku fana ni hosi, Yehovha u hi rivalele xikweleti lexikulu. Rirhandzu ni tintswalo ta Yehovha swi fanele swi hi susumetela ku endla yini?
17 Loko hi ri karhi hi tilunghiselela Xitsundzuxo, hi nga ha tivutisa leswi: ‘Xana makwerhu wo karhi u ndzi twise ku vava? Xana swa ndzi tikela ku n’wi rivalela?’ Loko swi ri tano, lowu i nkarhi lowunene wo tekelela Yehovha loyi a “lunghekele[ke] ku rivalela.” (Nehemiya 9:17; Pisalema 86:5) Loko hi tlangela tintswalo letikulu leti Yehovha a hi kombeke tona, hi ta komba van’wana tintswalo ni ku va rivalela swi huma embilwini. Loko hi nga va rhandzi vamakwerhu ni ku tlhela hi va rivalela, a hi nge languteli leswaku Yehovha a hi rhandza ni ku hi rivalela. (Matewu 6:14, 15) Loko hi rivalela van’wana, a swi vuli swona leswaku a va hi twisanga ku vava kambe swi ta hi pfuna leswaku hi va ni vumundzuku lebyinene.
18. Rirhandzu ra Xikwembu ri n’wi pfune njhani makwerhu un’wana leswaku a tiyiselela ku nga hetiseki ka makwerhu un’wana?
18 Swi nga ha tika ku tiyiselela ku nga hetiseki ka vamakwerhu. (Hlaya Vaefesa 4:32; Vakolosa 3:13, 14.) Makwerhu un’wana wa xisati la endleke sweswo i Lily. [1] (Vona nhlamuselo ya le hansi.) U pfune Carol la nga noni. Hi xikombiso, a a heleketa Carol kun’wana ni kun’wana laha a lava ku ya kona hi movha, a a n’wi pfuna ku xava swilo ni ku n’wi pfuna hi swilo tala. Hambileswi Lily a a endla sweswo hinkwaswo, minkarhi hinkwayo Carol a n’wi xopaxopa naswona minkarhi yin’wana a swi nga n’wi oloveli ku n’wi pfuna. Kambe Lily u anakanyisise hi timfanelo letinene ta Carol naswona u n’wi pfune malembe yo tala ku fikela loko Carol a vabya swinene ivi a fa. Hambileswi Lily a swi n’wi tikela ku pfuna Carol, u ri: “Ndzi swi langutele hi mahlongati ku vona Carol loko a pfuxiwa. Ndzi lava ku n’wi tiva loko se a hetisekile.” Swi le rivaleni leswaku rirhandzu ra Xikwembu ri ta hi susumetela ku tiyiselela vamakwerhu ni ku wu langutela hi mahlongati nkarhi lowu vanhu hinkwavo va nga ta va va hetisekile.
19. ‘Nyiko ya Xikwembu ya mahala leyi nga hlamuselekiki’ yi ku susumetela ku endla yini?
19 Yehovha u hi nyike “nyiko . . . ya mahala leyi nga hlamuselekiki.” Onge hi nga yi tlangela minkarhi hinkwayo! Nkarhi wa Xitsundzuxo i nkarhi lowunene wo anakanyisisa hi swilo hinkwaswo leswi Yehovha na Yesu va hi endleleke swona. Onge rirhandzu ra vona ri nga hi susumetela ku tekelela Yesu hilaha hi nga kotaka hakona, hi rhandza vamakwerhu ni ku va rivalela swi huma embilwini.
^ [1] (ndzimana 18) Mavito man’wana ma cinciwile exihlokweni lexi.


text:
INDONESIA
Tiko Ra Le West Java Ri Tswala Mihandzu
Hi 1933, Frank Rice u rhambe Theodorus (Theo) Ratu, muakatiko wa le North Sulawesi, leswaku a ta n’wi pfuna endhawini leyi minkandziyiso yi fikelaka kona eJakarta. Theo u ri: “Ndzi sungule ku wu tsakela swinene ntirho wa Mfumo naswona ndzi sungule ku chumayela swin’we na Makwerhu Rice. Endzhakunyana, ndzi tirhe na Bill Hunter eka riendzo ro chumayela ra le Java swin’we ni ntlawa wa xikepe xa Lightbearer eka riendzo ro ya eSumatra.” Theo i munhu wo sungula wa le Indonesia ku amukela ntiyiso naswona u phayone malembe yo tala eJava, eNorth Sulawesi ni le Sumatra.
Eka lembe leri landzeleke, Bill Hunter u fambisele Felix Tan, xichudeni lexi tshamaka eJakarta xibukwana lexi nge Where Are the Dead? Felix u tlhelele ekaya ra ka vona eBandung, eWest Java kutani a komba Dodo makwavo wakwe wa xinuna xibukwana xexo. Hinkwavo ka vona va hlamarile loko va dyondza ku suka eka xibukwana xexo leswaku wanuna wo sungula Adamu a a nga ri na moya lowu nga fiki. Adamu a a ri moyaxiviri. (Gen. 2:7) Hikwalaho ka leswi a va rhandza swilo swa moya, Felix na Dodo va lavane ni switolo swa tibuku eBandung leswaku va ta kuma tibuku leti engetelekeke ta Watch Tower. Nakambe va tlhele va byela ndyangu wa ka vona leswi va swi dyondzeke. Endzhaku ka loko va hlaye tibuku hinkwato ku katsa ni swibukwana leswi va swi kumeke, va tsalele endhawini leyi tibuku ti fikelaka kona eJakarta. Va hlamarile loko va endzeriwa hi Frank Rice loyi a va teleke ni minkandziyiso leyintshwa.
Endzhakunyana ka loko Makwerhu Rice a tlhelele eJakarta, Clem na Jean Deschamp lava a va ha ku cata va endzele eBandung ku ringana masiku ya 15. Felix u ri: “Makwerhu Deschamp u vutise ndyangu wa ka hina loko hi swi lava ku khuvuriwa. Swirho swa mune swa ndyangu wa ka hina—Dodo, Josephine (Pin Nio) makwavo wa mina wa xisati, mana wa mina (Kang Nio) swin’we na mina, hi tinyiketele eka Yehovha.” * Endzhaku ka loko hi khuvuriwile, ndyangu wa ka Tan wu fambe na Clem swin’we na Jean eka tsima ro chumayela ra masiku ya kaye. Clem u va kombe ndlela yo chumayela hi ku tirhisa khadi ro chumayela ha rona leri nga ni rungula ro olova ra Bibele hi tindzimi tinharhu. Hi ku hatlisa ntlawa lowutsongo wa le Bandung wu ve vandlha, ku nga vandlha ra vumbirhi eIndonesia.
Xihuku Xa Mupapa
Loko ntirho wo chumayela wu ri karhi wu andza, vafundhisi va Vujagana va sungule ku xiya Timbhoni ta Yehovha. Vona swin’we ni lava va tirhisanaka na vona va tsale swihloko eka maphephahungu va hlasela vukhongeri ni ntirho wa Timbhoni. Swihloko sweswo swi hlohlotele vatirhelamfumo eka Ndzawulo ya Timhaka ta Vukhongeri leswaku va vitana Frank Rice leswaku a ta vutisiwa. Leswi a va enerisekile hi tinhlamulo takwe, vatirhelamfumo va pfumelele ntirho leswaku wu ya emahlweni handle ko kavanyetiwa. *
Eku sunguleni ka va-1930, vatirhelamfumo va matiko yo tala a va pfumelela ku endliwa ka ntirho wo chumayela. Kambe loko mfumo wa Manazi wa le Jarimani wu sungula ku fuma eYuropa, vatirhelamfumo van’wana va sungule ku kaneta Timbhoni, ngopfungopfu lava a va hisekela Vukhatoliki. Clem Deschamp u ri: “Mutirhelamfumo un’wana wa Mukhatoliki u teke tibuku ta hina hi ku vula leswaku ti ni rungula leri nga tsakisiki leri vulavulaka hi Manazi. Loko ndzi ya eka Ndzawulo ya swa Mindzilakana leswaku ndzi yisa xivilelo, mutirhelamfumo loyi a nga ni tihanyi a a teke masiku yo wisa. Wanuna loyi a n’wi khomeleke
Jean Deschamp u ri: “Siku rin’wana, vatirhelamfumo va hi sindzise leswaku hi tsema swifaniso swimbirhi leswi nga ebukwini leyi nge Enemies. Va hi byele leswaku hi tsema lexi a xi kombisa nyoka (Sathana) swin’we ni xa nghwavava leyi pyopyiweke (vugandzeri bya mavunwa). Hinkwavo a va ambale swihuku swa vapapa. * A hi tiyimisele ku fambisa buku. Kutani hi ri vanharhu hi tshame ehlalukweni endhawini leyi a ku hisa, hi ri karhi hi phendla tibuku ta magidi leswaku hi ta susa swifaniso leswi nga ni xihuku xa mupapa!”
Loko ku lava ku tlhekeka nyimpi eYuropa, minkandziyiso ya hina yi hambete yi paluxa vukanganyisi bya Vujagana swin’we ni nkucetelo wa tipolitiki. Eku heteleleni, vafundhisi va kucetele vatirhelamfumo leswaku va yirisa ntirho wa hina naswona ku yirisiwe minkandziyiso ya hina yo hlayanyana.
Hambiswiritano, vamakwerhu a va tiyimisele ku ya emahlweni ni ntirho naswona va wu tirhise hi vutlhari muchini wo kandziyisa lowu a wu huma eAustralia. (Mint. 4:20) Loko a hlamusela rin’wana ra marhengu ya vona, Jean Deschamp u ri: “Nkarhi na nkarhi loko hi kandziyisa xibukwana lexintshwa kumbe magazini, a hi fanele hi yisa kopi eka valawuri leswaku va hi nyika mpfumelelo. A hi kandziyisa kutani hi yisa nkandziyiso loko vhiki ri sungula. Kutani, loko vhiki ri hela, a hi teka kopi hi yi yisa ehofisini ya gqwetankulu. Loko nkandziyiso wa hina wu nga nyikiwanga mpfumelelo, a hi khomiwa hi gome kutani hi tlhela hi ya kandziyisa wun’wana.”
Vamakwerhu lava fambisaka minkandziyiso leyi yirisiweke a va fanele va tshama va ri karhi va balekela maphorisa. Hi xikombiso, loko va ri karhi va chumayela eKediri aEast Java, handle ko swi xiya Charles Harris u ye eka mulanguteri wa maphorisa.
Mulanguteri wa maphorisa u te: “A ndzi ri karhi ndzi lavana na wena siku hinkwaro. Yima laha ndzi ya teka nxaxamelo wa tibuku ta n’wina leti yirisiweke.”
Charles u ri: “Loko mulanguteri wa maphorisa a nghena endlwini, ndzi humese minkandziyiso leyi yirisiweke kutani ndzi yi tumbeta ebajini. Loko a vuya, ndzi n’wi nyike swibukwana swa 15 leswi a swi nga yirisiwanga. U humese munyikelo, kutani ndzi ye emahlweni ndzi fambisa minkandziyiso leyi yirisiweke eka tiyindlu leti landzeleke.”
Ku Kandziyisa Minkandziyiso Hi Nkarhi Wo Tika
Loko ku tlhekeke Nyimpi ya Vumbirhi ya Misava eYuropa, a swi tika leswaku minkandziyiso yi suka eNetherlands ku ya eIndonesia. Hambiswiritano, vamakwerhu va vone xiphiqo ka ha ri emahlweni kutani va hlela leswaku khamphani yo kandziyisa yi kandziyisa minkandziyiso eJakarta. Nkandziyiso wo sungula wa Consolation (lowu sweswi wu nga Xalamuka!) hi Xiindonesia wu hume hi January 1939 naswona endzhakunyana ka sweswo ku humesiwe Xihondzo xo Rindza xa Xiindonesia. Kutani vamakwerhu va xave muchini lowutsongo wo kandziyisa ivi va sungula ku ti kandziyisela hi voxe. Hi 1940, va kume muchini lowukulu wo kandziyisa eAustralia laha va kandziyiseke swibukwana ni timagazini hi Xiindonesia swin’we ni Xidachi, hi ku tirhisa mali ya vona.
Eku heteleleni, hi July 28, 1941, vatirhelamfumo va yirise minkandziyiso hinkwayo ya Sosayiti ya Watch Tower. Jean Deschamp u ri: “A ndzi ri karhi ndzi thayipa ehofisini nimixo loko ku pfuriwa minyangwa kutani ku nghena maphorisa manharhu swin’we ni mutirhelamfumo lonkulu wa Mudachi loyi a ambale yunifomo leyi heleleke
Hambiswiritano, Bibele a yi nga yirisiwanga. Kutani vamakwerhu va hambete va chumayela hi yindlu ni yindlu, va tirhisa Bibele ntsena. Nakambe a va fambisa tidyondzo ta Bibele. Kambe tanihi leswi a ku tlhekeke nyimpi eAsia, maphayona lama humaka ematikweni ya le handle ma komberiwe ku tlhelela eAustralia.
^ ndzim. 1 Endzhakunyana, tata wa Felix swin’we ni vamakwavo vakwe vanharhu va xinuna na vona va ve Timbhoni. Sesi wakwe, Josephine, u tekane na André Elias kutani va ya eka Xikolo xa Bibele xa Giliyadi xa Watchtower. Ntokoto wa yena wu kumeka eka Xalamuka! ya September 2009.
^ ndzim. 1 Endzhaku ka Nyimpi ya Vumbirhi ya Misava, Frank u tlhelele eAustralia laha a fikeke a va ni ndyangu. Makwerhu Rice u hete pfhumba rakwe ra laha misaveni hi 1986.
^ ndzim. 3 Swifaniso swa kona a swi sekeriwe eka Nhlavutelo 12:9 na 17:3-6.


text:
Dyondzo 51: Rhuti Na Nawomi
EBibeleni u ta kuma buku leyi vitaniwaka Rhuti. Yi vulavula hi ndyangu lowu hanyeke eminkarhini leyi Vaisrayele a va ri ni vaavanyisi. Rhuti a a ri nhwanyana la humaka etikweni ra Mowabu; a a nga weli eka rixaka ra Xikwembu ra Vaisrayele. Kambe loko Rhuti a dyondze hi ta Yehovha, Xikwembu xa ntiyiso, u sungule ku n’wi rhandza swinene. Nawomi i mukhegula la pfuneke Rhuti leswaku a dyondza hi Yehovha.
Nawomi i wansati wa Muisrayele. Yena ni nuna wakwe swin’we ni vana vakwe vambirhi va majaha va rhurhele etikweni ra Mowabu enkarhini lowu a ku nga ri na swakudya eIsrayele. Kutani siku rin’wana nuna wa Nawomi u file. Endzhakunyana majaha ya Nawomi ma teke vanhwanyana va Mowabu ku nga Rhuti na Orpa. Kambe endzhaku ka khume ra malembe, majaha ya Nawomi ma file. Nawomi ni vanhwanyana lavaya vambirhi va twe ku vava ngopfu! Xana Nawomi a a ta endla yini enkarhini wolowo?
Siku rin’wana Nawomi u endle xiboho xo teka riendzo ro leha a tlhelela ekaya laha ku nga ni vanhu va ka vona. Rhuti na Orpa a va lava ku tshama na yena, kutani va fambe na yena. Kambe endzhaku ka loko va fambe mpfhukanyana, Nawomi u hundzuluke a va languta kutani a ku: ‘Tlhelelani ekaya mi ya tshama ni vamana wa n’wina.’
Nawomi u va ntswontswile kutani a va lela. Va sungule ku rila hikuva a va n’wi rhandza swinene Nawomi. Va te: ‘E-e! Hi ta famba na wena eka vanhu va ka n’wina.’ Kambe Nawomi u hlamule a ku: ‘Tlhelani, vana vanga. Swi ta antswa loko mi ri ekaya.’ Hiloko Orpa a nghena endleleni a tlhelela ekaya. Kambe Rhuti a nga tlhelanga.
Nawomi u hundzulukele eka yena kutani a ku: ‘Orpa u fambile. Na wena muka na yena.’ Kambe Rhuti u hlamule a ku: ‘U nga ndzi kombeli leswaku ndzi ku tshika! Ndzi tshike ndzi famba na wena. Laha u yaka kona, ndzi ta ya kona, naswona laha u tshamaka kona, ndzi ta tshama kona. Vanhu va wena va ta va vanhu va mina, Xikwembu xa wena xi ta va Xikwembu xa mina. Laha u nga ta fela kona, ndzi ta fela kona, hi kona laha ndzi nga ta lahliwa kona.’ Loko Rhuti a heta ku vula marito lawa, Nawomi a nga ha ringetanga ku n’wi tlherisa.
Eku heteleleni vavasati lavambirhi va fike eIsrayele. Kwalaho va kume ndhawu yo tshama. Rhuti u sungule ku tirha emasin’wini, hikuva a ku ri nkarhi wo tshovela maxalana. Wanuna la vuriwaka Bowasi u n’wi pfumelerile leswaku a tshovela emasin’wini ya yena. Xana wa n’wi tiva mana wa Bowasi? A ku ri Rahava wa le mutini wa Yeriko.
Siku rin’wana Bowasi u byele Rhuti a ku: ‘Ndzi twe hinkwato hi ta wena, ni tintswalo leti u tikombiseke Nawomi. Ndza yi tiva ndlela leyi u sukeleke tata wa wena ni mana wa wena swin’we ni tiko ra ka n’wina ha yona u ya evanhwini lava a wu nga va tivi. Onge Yehovha a nga ku katekisa!’
Rhuti u hlamule a ku: ‘Hakunene u ndzi kombe tintswalo hosi yanga. U ndzi chavelerile hi ndlela leyinene leyi u vulavuleke na mina ha yona.’ Bowasi a a n’wi rhandza ngopfu Rhuti, naswona a swi tekanga nkarhi wo leha va nga si tekana. Mawaku ndlela leyi swi n’wi tsakiseke ha yona Nawomi! Kambe Nawomi u tsakisiwe ngopfu hiloko Rhuti na Bowasi va kuma n’wana wa vona wa mativula, la thyiweke vito ra Obede. Hi ku famba ka nkarhi Obede u ve kokwa wa Davhida, loyi hi nga ta dyondza swo tala hi yena
Buku ya Bibele ya Rhuti.
Swivutiso
- Swi tise ku yini leswaku Nawomi a tikuma a ri etikweni ra Mowabu?
- Xana Rhuti na Orpa i vamani?
- Xana Rhuti na Orpa va te yini loko Nawomi a va byela leswaku va tlhelela eka vanhu va ka vona?
- Bowasi a a ri mani, naswona u n’wi pfune njhani Rhuti na Nawomi?
- I mani vito ra n’wana wa Bowasi na Rhuti, naswona ha yini hi fanele hi n’wi tsundzuka?
Swivutiso swo engetela
- Hlaya Rhuti 1:1-17.
Hi wahi marito lama kombisaka rirhandzu ra ntiyiso lawa Rhuti a ma vuleke?
Xana langutelo ra Rhuti ri ri kombisa njhani langutelo leri “tinyimpfu tin’wana” ti nga na rona hi vatotiwa lava nga emisaveni namuntlha?
- Hlaya Rhuti 2:1-23.
Xana Rhuti u va vekela njhani xikombiso lexinene vanhwanyana va namuntlha?
- Hlaya Rhuti 3:5-13.
Xana Bowasi u ku langute njhani ku tiyimisela ka Rhuti ku tekana na yena ematshan’weni yo tekiwa hi jaha ro karhi?
Langutelo ra Rhuti ri hi dyondzisa yini malunghana ni rirhandzu ra ntiyiso?
- Hlaya Rhuti 4:7-17.
Xana vavanuna lava nga Vakreste va nga n’wi tekelela njhani Bowasi namuntlha?
DYONDZA SWO TALA
Rhuti I Munghana Wo Tshembeka
Hambileswi a nga ri Muisrayele ku tshembeka kakwe swi endle leswaku a rhandziwa hi Yehovha naswona swi n’wi tisele mikateko.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yobo 23:1-17
23 Yobo a ya emahlweni a hlamula a ku:2 “Ni namuntlha xiyimo lexi xi ndzi vilerisaka+ i ku xandzuka;Voko ra mina ra tika hikwalaho ka nhlomulo wa mina.3 Mawaku loko a ndzi ku tivile lomu ndzi nga ta hlangana na xona kona!+A ndzi ta ta endhawini ya xona ku ri hava lexi ndzi kavanyetaka.+4 A ndzi ta andlala mhaka leyi lavaka vululami emahlweni ka xona,Naswona nomu wa mina a ndzi ta wu tata hi tinhlamulo;5 A ndzi ta tiva marito lawa xi ndzi hlamulaka ha wona,A ndzi ta ehleketisisa hileswi xi ndzi byelaka swona.+6 Xana xi nga kanetana na mina hi matimba lamakulu?Doo! Kunene xona xi ta ndzi yingisa.+7 Kunene kwalaho lowo lulama u ta lulamisa timhaka na xona,Naswona ndzi ta tshama ndzi ntshunxekile eka vuavanyisi bya mina hi masiku.8 Waswivo! Ndzi ya evuxeni, kambe a xi kona;Ndza tlhela, kambe a ndzi xi lemuki;+9 Eximatsini laha xi tirhaka kona, kambe a ndzi xi voni;Xi hambukela exineneni, kambe a ndzi xi voni.10 Hikuva xi yi tiva kahle ndlela leyi ndzi yi tekaka.+Endzhaku ka loko xi ndzi ringile, ndzi ta huma ku fana ni nsuku.+11 Milenge ya mina yi landzelela tindlela ta xona;Ndlela ya xona ndzi yi hlayisile, a ndzi hambuki.+12 A ndzi suki exilerisweni xa nomu wa xona.+Ndzi teka marito ya nomu+ wa xona ma ri ni ntikelo ku tlula leswi ndzi lerisiwaka swona.13 Naswona xi ni mianakanyo yin’we, i mani la nga xi sivelaka?+Ni moya-xiviri wa xona wa navela, xi ta swi endla.+14 Hikuva xi ta swi endla hi ku helela leswi ndzi lerisiwaka swona,+Swilo swo fana ni leswi swi tele eka xona.15 Hi swona leswi endlaka leswaku ndzi karhateka hikwalaho ka xona;Ndzi rhiya ndleve naswona ndza xi chava.+16 Xikwembu xi endle mbilu ya mina yi chava,+Ni Lowa Matimba Hinkwawo u ndzi kavanyetile.+17 Hikuva a ndzi miyetiwanga hikwalaho ka munyama,Ni ku dzwihala a ku xi funengetanga xikandza xa mina.


text:
Swingheniso Leswi Hi Nga Swi Tirhisaka
XIHONDZO XO RINDZA
Xivutiso: Vanhu van’wana va anakanya leswaku Bibele yi hundzeriwe hi nkarhi, kasi van’wana va tshemba leswaku ya ha ri ya nkoka. Wena u ri yini?
Tsalwa: 2Tm 3:16, 17
Nkandziyiso lowu fambisiwaka: Nkandziyiso lowu wa Xihondzo xo Rindza wu ni swikombiso swa vutlhari lebyi hi nga byi kumaka eBibeleni naswona wu tlhela wu kombisa ndlela leyi hi nga vuyeriwaka ha yona loko hi hlaya Bibele.
DYONDZISA NTIYISO
XANA SWILO LESWI HANYAKA SWILO TUMBULUXIWA?
Xivutiso: Xana u anakanya leswaku swa twala ku tshemba leswaku swilo leswi hanyaka swi tumbuluxiwe hi Xikwembu kumbe swi lo tiendlekela?
Nkandziyiso lowu fambisiwaka: Broxara leyi yi ni vumbhoni lebyi endleke leswaku vo tala va tshemba leswaku ku ni Muvumbi wo tlhariha. Loko ndzi vuya ndzi ta tsakela leswaku hi bula hi xivutiso lexi kumekaka eka tluka 29 lexi nge: “Xana swi ni mhaka leswaku u pfumela yini?”
TSALA XINGHENISO XA WENA
Xivutiso:
Tsalwa:
Nkandziyiso lowu fambisiwaka:


text:
NHLOKO-MHAKA YA XIFUNENGETO | LOKO U WERIWA HI MAXANGU
Loko U Weriwa Hi Maxangu
VANHU hinkwavo va weriwa hi maxangu yo karhi, ku katsa ni vanhu lava nga swigwili.
BIBELE YI RI:
“Lava va nga ni rivilo lerikulu a va hluli emphikizanweni, hambi ku ri lava va nga ni matimba a va hluli enyimpini, ni lavo tlhariha a va swi kumi swakudya, hambi ku ri lava twisisaka a va na rona rifuwo, ni lava va nga ni vutivi a va kombiwi tintswalo; hikuva nkarhi ni xiendlakalo lexi nga languteriwangiki swa va wela hinkwavo.”—Eklesiasta 9:11.
Mhaka ya nkoka a hi leswaku u ta weriwa hi maxangu kambe i ndlela leyi u nga ta langutana na wona ha yona loko ma ku wela. Hi xikombiso:
Xana u ta endla yini loko wo lahlekeriwa hi rifuwo ra wena hinkwaro eka mhangu ya ntumbuluko?
Xana u ta endla yini loko ko kumiwa leswaku u ni vuvabyi lebyi dlayaka?
Xana u ta endla yini loko wo feriwa hi munhu loyi u n’wi rhandzaka?
Timbhoni ta Yehovha ku nga vakandziyisi va magazini lowu ti tshemba leswaku Bibele yi ta ku pfuna u langutana ni maxangu u tlhela u va ni ntshembo wa xiviri. (Varhoma 15:4) Xiya mintokoto yinharhu leyi kombisaka leswaku sweswo swi nga endleka njhani.


text:
1Ngu toneto ngako txithembiso txa kuwulela kuhumulani ka Txizimu txi di ngadi tsani, ahi ti woneleni ti to mmwane hagari kwanu a si maneki a di sate msana. 2Ngukusa, nanathu, hi engisile Evhangeli nga vona; aniko, dipswi di va nga di engisa kha da va vhuna txilo, ngukusa kha va namarela ngu likholo avale va nga di engisa. 3Aniko, athu hi kholwako hi na wulela kuhumulani, ngaku Txizimu txi nga womba txi txi: “Ni xambanyile kuhenyani kwangu ni txi: ‘Kha va nambi wulela kuhumulani kwangu!’ ” Txizimu txi wombisile toneto, hambiko mithumo ya txona yi nga ti hetisekile kukhukhela kutumbulukani ka mafu. 4Ngukusa, ka wumwane wukhalo ti bhatwe ta ditshiku da wutxhanu ni mambidi taku: “Txizimu txi humute ngu ditshiku da wutxhanu ni mambidi, ka yotshe mithumo yi txi nga yi maha.” 5Mhakeyo ya wombwa kambe: “Kha va nambi wulela kuhumulani kwangu.” 6Ngu konaho ku sate ku vamwane va txi wulela kuhumulanimo, ngukusa avale va nga thanga vona ve amukela mahungu a manene kha va wulela ngu mhaka ya kukanyisa kwawe. 7Txizimu txa engeta txi veka dimwane ditshiku da “Nyamsi”, ngako txi txi wombawomba kale ngu txisofu txa Dhavhidha, nga ti hi nga wombisa tona msana: “Nyamsi, ngako mi txi engisa dipswi da Txizimu, mi nga bangiseni timbilu tanu.” 8Ngu toneto, idiku Joxuwa a ti va ningile kuhumula koneko nga Txizimu txi sa engeta txi txi wombawomba ngu dimwane ditshiku msana keto. 9Hambi keto, kuhumula ku ngadi ho ku, ku nga siyelwa vathu va Txizimu. 10Ngukusa, awu a nga wulela kuhumulani ka Txizimu, nene wa humula mithumoni kwakwe, kufana ni Txizimu txi humulako mithumoni ka txona. 11Ngu toneto, he khutaleleni kuya wulela kona kuhumulaniyo, kasiku ni wammweyo a si wi, ngu mhaka ya kukanyisa ko fana ni kwawe. 12Dipswi da Txizimu da hanya, di ni mtamo. Da hinda kupinda ditxhari do lotwa ka otshe matshelo, dona da milela mndani, kala kuya abanisa mmidi ni moya, kala kuya thola matshanganoni ka marambo ni mndani ka wuluvi, di ya tumbula mialakanyo ni makungo a mbilu. 13Kha txi nga ho txiwumbwa ni txa tximwetxo txi si kotako kusisala masoni ka Txizimu, ngukusa, sotshe si tulekile si txi maneka si di ha kubasani masoni ka wule hi fanelako kuya thethiswa ngu ngene. 14Aku athu hi ku ni Mphaxeli Hahombe, awu a nga dhawula makenekene a txi ya huma nzumani, Jesu Kristu, Mwanana wa Txizimu, hi fanete kuva ni likholo la kutsana. 15Nguko, Mphaxeli wathu wa Hombe, hi ku nayo, hi nga ene wo sindwa ku hi pfela wusiwana ka siwonho sathu, ngukusa nene a dukilwe ka totshe tinzila, kufana ni nathu, kambe kha maha txiwonho. 16Ngu kota yeto, ahi yeni ngu kutsaka txiluveloni ka makatekwa, ahawa hi no ya mana wumbilu ni kateko yi yi no hi vhuna ngu mbimo yi yi fanelako.
Copyright
Learn More


text:
NHLOKOMHAKA YA XIFUNENGETO | XANA SWA PFUNA KU KHONGELA?
Ha Yini Xikwembu Xi Hi Rhamba Leswaku Hi Khongela Eka Xona?
Xikwembu xi lava hi va ni vuxaka na xona.
Vanghana va tshama va ri karhi va vulavurisana leswaku va tiyisa vunghana bya vona. Hilaha ku fanaka, Xikwembu xa hi rhamba leswaku hi vulavula na xona hikuva sweswo swi ta endla hi va vanghana va xona. Xi ri: “Mi ta ndzi vitana, mi ta, mi tlhela mi ndzi khongela, kutani ndzi ta mi yingisa.” (Yeremiya 29:12) Loko u ri karhi u vulavula ni Xikwembu, u ta ‘tshinela eka xona, kutani xi ta tshinela eka wena.’ (Yakobo 4:8) Bibele yi ri: “Yehovha u le kusuhi ni hinkwavo lava n’wi vitanaka.” (Pisalema 145:18) Loko hi ya emahlweni hi khongela eka Xikwembu, vuxaka bya hina na xona byi ta tiya.
“Yehovha u le kusuhi ni hinkwavo lava n’wi vitanaka.”—Pisalema 145:18
Xikwembu xi lava ku ku pfuna.
Yesu u te: “Xana u kona munhu exikarhi ka n’wina loyi loko n’wana wakwe a kombela xinkwa—a nga n’wi nyikaka ribye? Kumbe, xana loko a kombela nhlampfi—a nge n’wi nyiki nyoka, a hi swona ke? Hikokwalaho, loko n’wina . . . mi tiva ku nyika vana va n’wina tinyiko letinene, hakunene Tata wa n’wina la nge matilweni u ta va nyika ku tlurisa lava kombelaka eka yena!” (Matewu 7:9-11) Xikwembu xa ku rhamba leswaku u khongela eka xona hikuva “xa ku khathalela” naswona xi lava ku ku pfuna. (1 Petro 5:7) Xi tlhela xi ku rhamba leswaku u xi byela swiphiqo swa wena. Bibele yi ri: “Mi nga vileli ha nchumu, kambe eka hinkwaswo tivisani Xikwembu swikombelo swa n’wina hi xikhongelo ni xikombelo swin’we ni ku nkhensa swikombelo swa n’wina.”—Vafilipiya 4:6.
Vanhu va navela ku va ni vuxaka ni Xikwembu.
Vativi va mahanyelo ya vanhu va xiye leswaku vanhu vo tala va navela ku khongela, hambi ku ri lava nga pfumeriki leswaku Xikwembu xi kona. * Sweswo swi kombisa leswaku vanhu va tumbuluxiwe va ri ni ku navela ko va ni vuxaka ni Xikwembu. Yesu u te: “Va tsaka lava khathalaka hi xilaveko xa vona xa moya.” (Matewu 5:3) Ndlela yin’wana yo enerisa ku navela koloko i ku vulavula ni Xikwembu nkarhi ni nkarhi.
Hi nga pfuneka njhani loko hi amukela xirhambo xa Xikwembu xa leswaku hi khongela eka xona?
^ ndzim. 8 Nkambisiso wa 2012 wa Pew Research Center wu kombise leswaku 11 wa tiphesente ta vanhu lava nga pfumeriki leswaku Xikwembu xi kona eUnited States va khongela kan’we hi n’hweti.


text:
NHLOKO-MHAKA YA XIFUNENGETO
Ndlela Yo Va Tatana Lonene
“Hi kwihi laha ndzi tsandzekeke kona?” Xivutiso lexi a xi nga n’wi dyisi byi rhelela Michael, * wa laha Afrika Dzonga. Hambileswi a tikarhateke swinene ku va tatana lonene, nkarhi wun’wana ni wun’wana lowu a ehleketaka hi jaha rakwe leri xandzukeke leri nga ni malembe ya 19, u tivona a tsandzekile ku va tatana lonene.
Ku hambana ni sweswo, Terry, loyi a tshamaka eSpain, swi tikomba onge swilo swi n’wi fambele kahle. Jaha rakwe leri vuriwaka Andrew ri ri: “Swo tala swa swilo leswi ndzi swi tsundzukaka hi tatana i minkarhi leyi a a ndzi hlayela tibuku, a a tlanga na mina ni ku famba na mina etindhawini tin’wana laha a hi heta nkarhi hi ri swin’we. A a endla leswaku ku dyondza swi tsakisa.”
Entiyisweni, ku va tatana lonene a hi matlangwana. Kambe Bibele yi ni switsundzuxo leswi nga ku pfunaka leswaku u va tatana lonene. Vatatana vo tala va kume leswaku vona ni mindyangu ya vona va vuyeriwa loko va tirhisa switsundzuxo swa vutlhari leswi nga eka yona. A hi kambisiseni ndzayo yin’wana ya le Bibeleni leyi nga pfunaka vatatana.
1. Tinyike Nkarhi Wo Tshama Ni Vana Va Wena
Tanihi tatana, u va komba njhani vana va wena leswaku i va nkoka eka wena? A swi kanakanisi leswaku ku ni swilo swo tala leswi u va endlelaka swona, ku katsa ni swilo leswi u titsonaka swona leswaku u va kumela swakudya ni ndhawu yo tshama leyi faneleke. A wu nga ta swi endla sweswo loko a va nga ri va nkoka eka wena. Kambe loko u nga heti nkarhi lowu ringaneke ni vana va wena, va nga ha gimeta hileswaku u khathala ngopfu hi swilo swin’wana ku tlula vona, swo tanihi ntirho, vanghana kumbe swilo leswi u swi rhandzaka.
Tatana u fanele a sungula rini ku heta nkarhi ni vana vakwe? Manana u sungula ku aka vuxaka ni n’wana wakwe loko a a ha ri ekhwirini. Loko se a ri ni mavhiki ya 16 a tikile, n’wana a nga ha sungula ku twa. Hi nkarhi wolowo, tatana na yena a nga sungula ku aka vuxaka byo hlawuleka ni n’wana wakwe. A nga ha yingisela ku ba ka mbilu ya n’wana, a twa loko a raha, a vulavula na yena a tlhela a n’wi yimbelelela.
Nawu Wa Bibele: Eminkarhini ya ku tsariwa ka Bibele, vavanuna a va hoxa xandla eku dyondziseni ka vana va vona. Vatatana a va khutaziwa ku heta nkarhi ni vana va vona nkarhi ni nkarhi, hilaha swi vuriweke hakona eBibeleni eka Deteronoma 6:6, 7 leyi nge: “Marito lawa ndzi ku lerisaka wona namuntlha ma fanele ma va embilwini ya wena; u fanele u ma dyondzisa n’wana wa wena hi ku phindha-phindha naswona u vulavula ha wona loko u tshama endlwini ya wena, loko u famba egondzweni, loko u etlela niloko u pfuka.”
2. Rhiya Ndleve Loko U Vulavula Na Vona
Leswaku u kota ku vulavurisana kahle ni vana va wena, u fanele u rhiya ndleve. U fanele u hlakulela vuswikoti byo rhiya ndleve handle ko hlundzuka.
Loko vana va wena va ehleketa leswaku u ta hatla u hlundzuka ni ku va xopaxopa, a va nge swi tsakeli ku ku phofulela mintlhaveko ya vona. Kambe loko u va yingisela hi vurhon’wana, u ta kombisa leswaku wa khathala swinene ha vona. Xisweswo, va ta swi hisekela swinene ku ku phofulela mintlhaveko ya vona.
Nawu Wa Bibele: Switsundzuxo swa vutlhari leswi nga eBibeleni swi tikombise swi ri leswi vuyerisaka etimhakeni to tala ta vutomi. Hi xikombiso, Bibele yi ri: “Munhu un’wana ni un’wana u fanele a hatlisa emhakeni yo twa, a nonoka emhakeni yo vulavula, a nonoka emhakeni ya vukarhi.” (Yakobo 1:19) Vatatana lava tirhisaka nawu lowu wa Bibele va kota ku vulavurisana kahle ni vana va vona.
3. Va Nyike Ndzayo U Tlhela U Va Bumabumela
Hambiloko u hlundzukile, ndzayo leyi u va nyikaka yona yi fanele yi kombisa leswaku wa khathala ha vona naswona u lava leswaku swi va fambela kahle enkarhini lowu taka. Ndzayo ya kona yi nga katsa switsundzuxo, ku laya, ku dyondzisa ni nxupulo loko swi fanerile.
Ku tlula kwalaho, ndzayo leyi tatana a yi nyikaka vana vakwe yi tswala mihandzu leyinene loko a tshamela ku va bumabumela. Xivuriso xin’wana xa khale xi ri: “Rito leri vuriweke hi nkarhi wa kona ri fana ni maapula ya nsuku exibyeni xa silivhere.” (Swivuriso 25:11) Swibumabumelo swi endla leswaku vana va va ni timfanelo letinene. Vana va dyondza ku titshemba loko vatswari va vona va va teka va ri va nkoka. Tatana loyi a bumabumelaka vana vakwe loko va endle leswinene u va pfuna leswaku va kota ku titshemba ni ku va khutaza leswaku va nga lan’wi loko va ringeta ku endla leswinene.
Nawu Wa Bibele: “N’wina vatatana, mi nga dyisi vana va n’wina mbitsi, leswaku va nga heli mbilu.”—Vakolosa 3:21.
4. Rhandza Nsati Wa Wena U Tlhela U N’wi Xixima
Ndlela leyi tatana a khomaka nsati wakwe ha yona yi nga khumba vana vakwe. Ntlawa wun’wana wa vativi va timhaka ta ku kula ka vana wu ri: “Nchumu wun’wana wa nkoka lowu tatana a nga wu endlelaka vana vakwe i ku xixima mana wa vona. . . . Tatana na manana lava xiximanaka naswona va kombaka vana va vona leswaku va xiximana, va endla leswaku vana va vona va tsaka ni ku titwa va rhandziwa.”—Buku leyi nge The Importance of Fathers in the Healthy Development of Children. *
Nawu Wa Bibele: “Vavanuna, hambetani mi rhandza vasati va n’wina . . . Un’wana ni un’wana wa n’wina a a rhandze nsati wakwe hilaha a tirhandzaka hakona.”—Vaefesa 5:25, 33.
5. Tirhisa Vutlhari Bya Xikwembu Lebyi Pfunaka
Vatatana lava rhandzaka Xikwembu hi timbilu ta vona hinkwato va nga nyika vana va vona ndzhaka ya risima swinene, ku nga vuxaka lebyikulu ni Tata wa vona wa le tilweni.
Endzhaku ka loko Antonio loyi a nga Mbhoni ya Yehovha a kulule a n’watseka ku ringana makume ya malembe leswaku a kurisa vana vakwe va tsevu, u kume papila leri humaka eka un’wana wa vana vakwe wa nhwanyana leri nge: “Tatana, ndza ku nkhensa hileswi u ndzi dyondziseke leswaku ndzi kula ndzi rhandza Yehovha Xikwembu, ndzi tirhandza ni ku rhandza vaakelani va mina, sweswo swi endle leswaku ndzi va munhu wo antswa. U ndzi kombe leswaku wa n’wi rhandza Yehovha nileswaku wa khathala swinene ha mina. Ndza ku nkhensa hileswi u rhangiseke Yehovha evuton’wini bya wena ni leswi hina vana va wena u hi khomeke tanihi tinyiko leti humaka eka yena.”
Nawu Wa Bibele: “U fanele u rhandza Yehovha Xikwembu xa wena hi mbilu ya wena hinkwayo ni hi moya-xiviri wa wena hinkwawo ni hi matimba ya wena lamakulu hinkwawo. Marito lawa ndzi ku lerisaka wona namuntlha ma fanele ma va embilwini ya wena.”—Deteronoma 6:5, 6.
Swi le rivaleni leswaku ku va tatana lonene swi katsa swo tala ku tlula tinhla leti ta ntlhanu nileswaku hambiloko u ringeta hi matimba ku va tatana lonene, a wu nge swi koti ku va tatana loyi a hetisekeke. Kambe loko u komba vana va wena rirhandzu ni ku tikarhatela ku enerisa swilaveko swa vona swa nkoka, u nga swi kota hakunene ku va tatana lonene. *
^ ndzim. 3 Mavito man’wana ma cinciwile exihlokweni lexi.
^ ndzim. 19 Hambiloko tatana a thalane ni mana wa vana vakwe, loko a n’wi xixima swi ta va pfuna leswaku va va ni vuxaka lebyinene ni mana wa vona.
^ ndzim. 25 Loko u lava swihloko leswi engetelekeke leswi vulavulaka hi ndyangu, hlaya buku leyi nge Xihundla Xa Ntsako eNdyangwini, leyi kumekaka eka Web site ya www.jw.org/ts.
DYONDZA SWO TALA
Xana Bibele Yi Nga Ndzi Pfuna Ku Va Ni Ndyangu Lowu Tsakeke?
Xitsundzuxo xa vutlhari lexi kumekaka eBibeleni xi pfune timiliyoni ta vavanuna ni vavasati leswaku va va ni kaya leri tsakeke.


text:
XIHONDZO XO RINDZA (NKANDZIYISO WA VANDLHA) JULY 2013
Nkandziyiso lowu wu hlamusela tinhlamuselo letintshwa ta nkarhi lowu swiendlakalo swa vuprofeta bya Yesu a swi ta endleka ha wona ni leswaku hlonga ro tshembeka ni ro tlhariha i mani.
“Hi Byele, Xana Swilo Leswi Swi Ta Endleka Rini?”
Hi kwihi ku twisisa loku antswisiweke ka ndlela leyi a hi byi twisisa ha yona vuprofeta bya Yesu bya swiendlakalo leswi tsariweke eka Matewu ndzima 24 na 25?
“Maswivo, Ndzi Na N’wina Masiku Hinkwawo”
Xifaniso xa Yesu xa koroni ni mfava xi vulavula hi nkarhi wa ku byala, wa ku kula ni wa ku tshovela. Hi wahi matwisiselo lama antswisiweke lawa hi nga na wona malunghana ni nkarhi wo tshovela?
Ku Phamela Vanhu Vo Tala Hi Ku Tirhisa Vanhu Vatsongo
Yesu u ma phamele njhani mavandlha ya hi lembe-xidzana ro sungula swakudya swa moya? Xana i ndlela leyi faneleke yi landzeriwa namuntlha?
“Kahle-Kahle I Mani Hlonga Ro Tshembeka Ni Ro Tlhariha?”
Xihloko lexi xi antswisa ndlela leyi a hi yi twisisa ha yona nhlamuselo ya hlonga ro tshembeka ni ro tlhariha. Xiya ndlela leyi vuxaka bya hina Yehovha byi titshegeke ha yona hi ndlela leyi.
Xirho Lexintshwa Xa Huvo Leyi Fumaka
Hi September 1, 2012, Mark Sanderson u sungule ku tirha tanihi xirho xa Huvo leyi Fumaka ya Timbhoni ta Yehovha.
Ku Tiyimisela Ku Tirhela Yehovha, Kwihi Na Kwihi
Twana ndlela leyi mpatswa wun’wana wa le Netherlands wu dyondzeke ku tshemba Yehovha hi ku helela ku nga khathariseki swiphiqo ni swiyimo leswi cinca-cincaka.
“Wa Nga Vona Xifaniso Lexi!”
Swifaniso leswi tirhisiweke eka minkandziyiso ya hina swi hi pfuna ku anakanya hi tlhela hi khumbeka. U nga vuyeriwa njhani eka swifaniso sweswo swo saseka?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yoxuwa 8:1-35
8 Kutani Yehovha a byela Yoxuwa a ku: “U nga chavi kumbe u tshuka.+ Teka vavanuna hinkwavo va nyimpi u tlhandluka u ya eAyi. Waswivo, hosi ya Ayi ni vanhu va yona ni muti wa yona ni tiko ra yona,+ ndzi swi nyikete evokweni ra wena.2 U fanele u endla eka Ayi ni le ka hosi ya wona ku fana nileswi u swi endleke eYeriko ni le ka hosi ya wona.+ N’wina mi nga tiphangela rifuwo ra wona ni swifuwo swa wona ntsena.+ Tumbelelani muti hi le ndzhaku ka wona.”+3 Hiloko Yoxuwa ni vanhu hinkwavo va nyimpi+ va tlhandluka va ya eAyi, Yoxuwa a hlawula vavanuna va 30 000, vavanuna va vurhena lava nga ni matimba,+ a va rhuma nivusiku.4 Kutani a va lerisa, a ku: “Maswivo, mi ta tumbelela+ muti hi le ndzhaku. Mi nga yi ekule ngopfu ni muti, hinkwenu ka n’wina mi fanele mi lungheka.5 Loko ku ri mina ni vanhu hinkwavo lava ndzi nga na vona, hi ta tshinela ekusuhi ni muti. Kutaku loko va huma ku ta hlangana na hina ku fana ni le ku sunguleni,+ hi fanele hi va baleka.6 Va fanele va huma va hi sala endzhaku ku fikela loko hi va humesile emutini, hikuva va ta ku, ‘Va hi baleka ku fana ni le ku sunguleni.’+ Hi fanele hi va baleka.7 Kutani n’wina—mi ta pfuka laha mi tumbeleleke kona, mi teka muti; kutani Yehovha Xikwembu xa n’wina xi ta wu nyiketa emavokweni ya n’wina.+8 Hi ku hatlisa loko mi teke muti, mi fanele mi hisa muti.+ Mi ta endla hi ku landza rito ra Yehovha. Maswivo, ndzi mi lerisile.”+9 Endzhaku ka sweswo Yoxuwa a va rhuma, kutani va gwirima va ya evutumbelweni, va tshama exikarhi ka Bethele na Ayi hi tlhelo ra vupela-dyambu bya Ayi, kasi Yoxuwa u ye emahlweni a tshama kwalaho exikarhi ka vanhu vusiku byebyo.10 Hiloko Yoxuwa a pfuka ka ha ri mpundzu swinene+ a kambela vanhu ivi va tlhandluka, yena ni vakulukumba va Israyele, va ya emahlweni ka vanhu va Ayi.11 Vanhu hinkwavo va nyimpi+ lava a va ri na yena va tlhandluka, leswaku va tshinela va fika emahlweni ka muti, kutani va dzima mixaxa en’walungwini wa Ayi, ku ri ni nkova exikarhi ka vona na Ayi.12 Hi nkarhi wolowo a teka vavanuna va 5 000 a va veka va tumbelela+ exikarhi ka Bethele+ na Ayi, ku ya evupela-dyambu bya muti.13 Kutani vanhu va dzima nxaxa lowukulu lowu a wu ri en’walungwini wa muti+ ni le ndzhaku ka wona evupela-dyambu bya muti,+ evusikwini byebyo Yoxuwa a ya exikarhi ka rivala ra le hansi.14 Hi ku hatlisa loko hosi ya Ayi yi swi vona, vavanuna va muti va hatlisa va pfuka ka ha ri mpundzu swinene va huma ku ya hlangana na Israyele enyimpini, yena ni vanhu vakwe hinkwavo, hi nkarhi lowu vekiweke, emahlweni ka timbala ta le kwandzasini. Loko ku ri yona, a yi nga swi tivi leswaku ku ni lava va yi tumbeleleke endzhaku ka muti.+15 Loko Yoxuwa ni tiko hinkwaro ra Israyele va weriwe hi khombo emahlweni ka vona,+ hiloko va baleka hi ndlela ya le mananga.+16 Kutani vanhu hinkwavo lava a va ri emutini va vitaniwa leswaku va va hlongorisa, hiloko va hlongorisa Yoxuwa, va huma va va ekule ni muti.+17 A ku salanga munhu eAyi ni le Bethele la nga humangiki a hlongorisa Israyele, lerova va siya muti wu nga ri na munhu va hlongorisa Israyele.18 Kutani Yehovha a byela Yoxuwa a ku: “Tshambulutela tlhari leri nga evokweni ra wena ri languta eAyi,+ hikuva ndzi ta wu nyiketa evokweni ra wena.”+ Hiloko Yoxuwa a tshambulutela tlhari leri a ri ri evokweni rakwe ehenhla ka muti.19 Lava va tumbeleleke va suka hi ku hatlisa endhawini ya vona, kutani va sungula ku tsutsuma hi nkarhi lowu a tshambuluteke voko rakwe ha wona, va nghena emutini va wu teka.+ Va hatlisa va hisa muti hi ndzilo.+20 Kutani vanhu va le Ayi va hundzuluka, waswivo, musi wa muti a wu tlhandlukela ematilweni, naswona va nga swi koti ku balekela hala kumbe hala. Hiloko vanhu lava a va balekela emananga va hundzulukela lava va va hlongorisaka.21 Yoxuwa ni tiko hinkwaro ra Israyele va vona leswaku lava a va tumbelerile+ va teke muti, nileswaku musi wa muti wu tlhandlukile, hiloko va hundzuluka va dlaya vanhu va le Ayi.22 Lava van’wana va huma emutini ku ta hlangana na vona, lerova va va exikarhi ka Israyele, lava va va etlhelo leri lavan’wana va va etlhelo lerin’wana, va va dlayetela kukondza ku nga ha sali la poneke kumbe la balekeke.+23 Hosi+ ya Ayi va yi khoma ya ha hanya va yi tshineta eka Yoxuwa.24 Kutani loko Israyele a ha hetisa ku dlayetela vaaki hinkwavo va le Ayi enhoveni, emananga lawa va va hlongoriseleke eka wona, va hambeta va wa, hinkwavo ka vona, va dlayiwa hi banga kukondza va hela. Endzhaku ka sweswo tiko hinkwaro ra Israyele ri tlhelela eAyi ri ya wu hlasela hi banga.25 Hinkwavo lava feke esikwini rero, ku suka eka wanuna ku ya eka wansati, va endle 12 000, vanhu hinkwavo va le Ayi.26 Yoxuwa a nga ri tlherisanga voko rakwe leri a tshambuluteke tlhari+ ha rona ku fikela loko a lovise vaaki hinkwavo va le Ayi.+27 Tiko ra Israyele ri tiphangele swifuwo ni rifuwo ra muti wolowo ntsena, hi ku landza rito ra Yehovha leri a ri leriseke Yoxuwa.+28 Kutani Yoxuwa a hisa Ayi a wu endla tshuka ra hilaha ku nga heriki,+ wu va rhumbi ku fikela esikwini leri.29 A hayeka hosi ya Ayi+ emhandzini ku fikela nimadyambu;+ loko dyambu ri ya eku peleni, Yoxuwa a humesa xileriso, kutani va hawula+ ntsumbu wa yona emhandzini, va wu hoxa evunghenweni bya nyangwa ya muti ivi va hlengeleta nhulu leyikulu ya maribye ehenhla ka yona, ku fikela esikwini leri.30 Hi wona nkarhi lowu Yoxuwa a akeleke Yehovha Xikwembu xa Israyele altari,+ eNtshaveni ya Ebali,+31 hilaha Muxe nandza wa Yehovha a leriseke vana va Israyele hakona, hi ku landza leswi tsariweke ebukwini ya nawu+ wa Muxe: “Alitari ya maribye lama heleleke, leyi ku nga si tshamaka ku tirhisiwa nsimbi ehenhla ka yona”;+ kutani va humesela Yehovha magandzelo yo hisiwa ehenhla ka yona ni ku endla switlhavelo swa xinakulobye.+32 Kwalaho a tsala kopi+ ya nawu wa Muxe ehenhla ka maribye, leyi a yi tsaleleke vana va Israyele.+33 Kutani tiko hinkwaro ra Israyele ni vakulukumba va rona,+ tindhuna ni vaavanyisi a va yimele etlhelo leri ni le tlhelo lerin’wana ra Areka emahlweni ka vaprista,+ ku nga Valevhi, lava a va rhwale areka ya ntwanano wa Yehovha,+ hiloko muluveri ni la tumbulukeke kwalaho,+ hafu ya vona eNtshaveni ya Gerizimu+ ni hafu leyin’wana eNtshaveni ya Ebali,+ (hilaha Muxe nandza wa Yehovha a leriseke hakona,)+ leswaku va sungula hi ku ku katekisa+ vanhu va Israyele.34 Endzhaku ka leswi a ma hlayela ehenhla marito hinkwawo ya nawu,+ nkateko+ ni ndzhukano,+ hi ku landza hinkwaswo leswi tsariweke ebukwini ya nawu.35 A ku vanga na rito ni rin’we eka hinkwawo lawa Muxe a ma leriseke lawa Yoxuwa a nga ma hlayelangiki ehenhla emahlweni ka nhlengeletano hinkwayo ya Israyele,+ swin’we ni vavasati+ ni vana+ ni valuveri+ lava a va ri exikarhi ka vona.


text:
Ku Hetisisa Vutihlamuleri Bya Wena Tanihi Mutswari
Xana wa ha wu tsundzuka nkarhi wo sungula lowu u vukarheke ricece ra wena lera ha ku velekiwaka?
Swi nga si ya kwihi, swi nga ha endleka u karhatekile hi ku xiya leswaku swi ta lava u letela n’wana wa wena ku ringana malembe yo tala. U nambe u swi xiya leswaku u byarhe vutihlamuleri lebyikulu.
VUTIHLAMULERI bya ku va mutswari i khale byi tika kambe namuntlha se byi tika ngopfu. Ha yini? Hikuva misava yi cincile swinene ku tlula enkarhini lowu wena a wa ha ri ntsongo. Hi xikombiso, mintlhontlho yin’wana ya mahanyelo leyi vana va hlangavetanaka na yona loko va tirhisa Internet a yi nga ri kona nikatsongo eka makume ya malembe lama hundzeke.
U nga n’wi pfuna njhani n’wana wa wena leswaku a kota ku hlula mahanyelo yo biha lama nga kona manguva lawa? Hi leswi swiringanyeto swinharhu leswi nga ku pfunaka.
1 N’wi dyondzise milawu ya mahanyelo.
Loko vana va ya va kula, va twa timhaka to tala leti nga riki tinene malunghana ni mahanyelo, tin’wana ta tona va ti kuma eka tintangha ta vona kambe to tala va titwa eka swihaxa-mahungu. Minkucetelo yo tano yo biha yi vonaka kahle ngopfu-ngopfu loko vana se va nghena eka malembe ya kondlo-a-ndzi-dyi. Hambiswiritano, ndzavisiso wu kombisa leswaku loko swi ta etimhakeni to endla swiboho leswikulu evuton’wini, vantshwa vo tala va swi tekela enhlokweni leswi vatswari va vona va va byelaka swona ku tlula leswi va byeriwaka swona hi tintangha ta vona.
Leswi u nga swi endlaka. Vatswari va le tikweni ra khale ra Israyele a va khutaziwa ku vulavurisana ni vana va vona nkarhi ni nkarhi leswaku va va dyondzisa mahanyelo lamanene. (Deteronoma 6:6, 7) Na wena endla tano eka n’wana wa wena. Hi xikombiso, loko u hanya hi milawu ya Bibele ya mahanyelo, byela n’wana wa wena leswaku ha yini u ehleketa leswaku ku hanya hi milawu yoleyo swi endla leswaku munhu a hanya vutomi byo tsakisa.
2 Pfuna n’wana wa wena leswaku a twisisa vuyelo bya swiendlo swakwe.
Bibele yi ri: “Xin’wana ni xin’wana lexi munhu a xi byalaka, u ta tlhela a tshovela xona.” (Vagalatiya 6:7) Nawu lowu wu vonaka kahle etimhakeni hinkwato ta vutomi. Tsundzuka nkarhi lowu a wa ha ri xihlangi. A swi kanakanisi leswaku tidyondzo leti u ti tsundzukaka swinene hi leti u bohekeke ku langutana ni vuyelo bya swiendlo swa wena.
Leswi u nga swi endlaka. Hi ku tirhisa swikombiso swa xiviri, hlamusela n’wana wa wena ndlela leyi vanhu lava hlawuleke ku hanya hi ndlela yo biha va xanisekeke ha yona kumbe u n’wi hlamusela ndlela leyi vanhu lava hlawuleke ku endla swilo leswinene va vuyeriweke ha yona. (Luka 17:31, 32; Vaheveru 13:7) Nakambe u nga n’wi phuli endzilweni loko a langutana ni vuyelo bya swihoxo swakwe. A hi nge n’wana wa wena u tshove thoyi ya munghana wakwe hi vomu. U nga ha n’wi byela leswaku a nyika munghana wakwe yin’wana ya tithoyi takwe. N’wana wa wena a nge yi rivali hi ku hatlisa dyondzo yoleyo ya leswaku u fanele a xixima swilo swa vanhu van’wana.
3 N’wi pfune leswaku a va ni vumunhu lebyinene.
Xivuriso xa le Bibeleni xi ri: “Vana va tikombisa leswi va nga swona hi swiendlo swa vona; u ta swi xiya loko va tshembekile niloko va lulamile.” (Swivuriso 20:11, Bibele ya Good News Translation) Loko vana va kula, va sungula ku tikombisa leswi va nga xiswona. Lexi vavisaka hileswaku van’wana va sungula ku tiviwa hi mahanyelo ya vona yo biha. (Pisalema 58:3) Kambe van’wana va va ni mahanyelo lamanene lawa va bumabumeriwaka ha wona. Hi xikombiso, muapostola Pawulo u tsalele vandlha rin’wana malunghana ni jaha leri vuriwaka Timotiya a ku: “A ndzi na un’wana la nga ni mboyamelo wo fana ni wa yena loyi a nga ta swi khathalela hakunene swilo leswi khumbaka n’wina.”—Vafilipiya 2:20.
Leswi u nga swi endlaka. Handle ko kandziyisa vuyelo bya swiendlo swakwe hilaha swi vuriweke hakona laha henhla, pfuna n’wana wa wena leswaku a ehleketa hi timfanelo leti a nga tsakelaka ku tiviwa ha tona. Loko vantshwa va langutana ni mintlhontlho, va nga dyondza ku endla swiboho leswinene hi ku va va tivutisa swivutiso leswi landzelaka:
- Xana ndzi lava ku va munhu wa muxaka muni?—Vakolosa 3:10.
- Xana munhu yoloye a a ta endla yini exiyin’weni lexi?—Swivuriso 10:1.
Bibele yi ni swikombiso swo tala swa xiviri swa vavanuna ni vavasati lava swiendlo swa vona swi kombisaka leswaku a va ri swikombiso leswinene kumbe swo biha. (1 Vakorinto 10:11; Yakobo 5:10, 11) Tirhisa swikombiso sweswo leswaku u pfuna n’wana wa wena a va ni timfanelo letinene.
Minkandziyiso ya Timbhoni ta Yehovha yi nga ku pfuna leswaku u vona ndlela leyi u nga yi tirhisaka ha yona milawu ya Bibele endyangwini wa wena ni ndlela leyi u nga pfunaka vana va wena ha yona leswaku va endla leswi fanaka.
DYONDZA SWO TALA
Vatswari
—Letelani Vana Va N’wina Ku Sukela Loko Va Ha Ri Tincece
N’wana u fanele a sungula rini ku leteriwa? Ndzetelo wa kona wu fanele wu katsa yini?


text:
1Ka mhaka yi yi wombako ngu sakudya sa kugandela sizimu sa walo, ha ti ziva ti to hotshethu hi ni wuzivi. Wuzivi wu ninga ku ti kukumukisa, aniko lirando la aka. 2Se ngako mthu a txi pimisa ti to wa ziva, eyo kha nzi kuziva ngu tifanelo ti ti lavekako. 3Aniko, ngako mthu a txi randa Txizimu, eyo wa ziwa ngu txona. 4Ngu toneto, ka mhaka ya sakudya sa timhamba ta kugandela sizimu sa walo, ha ti ziva hotshethu ti to Txizimu txa walo hi nga txa txilo ha ditikoni; ha ti ziva ti to ku ni Txizimu, txa tximwetxo dwe, hahanze ka txona ku walo tximwane. 5Ngukusa, hambi si di ho sasingi si dhanwako “sizimu”, nzumani mwendo ha mafuni, nga ti si ku ho sizimu sasingi ni vakoma vavangi, 6kambe kwathu kha txi nga ho tximwane hahanze ka Txizimu tximwetxo dwe, Tate wu, sotshe si tako ngu kwakwe, awu, hotshethu hi hanyelako ene; ni Mkoma mmweyo dwe, Jesu Kristu, awu, sotshe si hanyako ngu ngene, ni nathu hi hanyako ngu ngene. 7Aniko hi nga votshe va ti zivako tiya. Vamwane, va nga tolovela mahanyelo a kale a kukhozela sizimu sa walo, va dya sakudya sa timhamba ta sizimu sa walo, va txi kholwa ti to nza kuphaxelwa sona sizimu sile; se ngako livhalo lawe li nga mbi tsana, va wulelelwa ngu mtungu. 8Aniko hi nga sakudya si hi ningako kutsakisa Txizimu. Nguko kha hi wuyelwi ngu txilo, ngako hi txi dya, futsi kambe kha hi luzi txilo, ngako hi si dyi. 9Kambe ti woneleni, kasiku, kukhululeka kwanu ka mhakeyo, ku si khuvekisi ava vo mbi tsana. 10Nguko kumaha tiya mthu wo kari a txi ku wona awe, u ti zivako, u di khalahatshile ha sakudyani amu dithepeleni ka sizimu sa walo, ina mbilu yakwe wule wo mbi tsana kha yi na mbi m'susumetela kudya nene nyama ya timhamba ta sizimu sa walo kani? 11Se ngu mhaka ya kuziva kwako, a na luzeka mwananu i ku wo mbi tsana, ene wu Kristu a nga m'fela. 12Se ngako mi txi hoxela vanathuvo, mi txi va dayisa livhalo lawe lo mbi tsana, ka toneto ma hoxela Kristu. 13Ngu toneto, ngako sakudya si txi khuvekisa mwanathu, ani kha ni na mbi swa ni txi dya nyama, kasiku ni si khuvekisi mwanathu.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 34:1-22
Ya Davhida, enkarhini lowu a nga tiendla onge a nga hanyanga kahle emiehleketweni+ emahlweni ka Abimeleke, lerova a n’wi hlongola, a famba.א [ʼA′leph]34 Ndzi ta nkhensa Yehovha minkarhi hinkwayo;+Ku n’wi dzunisa ku ta va enon’wini wa mi na nkarhi hinkwa wo.+ב [Behth]2 Moyaxiviri wa mina wu ta tibuma+ eka Yehovha;Lavo rhula va ta swi twa, kutani va tsaka.+ג [Gi′mel]3 Oho n’wina vanhu, twarisani Yehovha mi ri na mina,+A hi tlakuseni vito rakwe swin’we.+ד [Da′leth]4 Ndzi vutise Yehovha, kutani a ndzi hlamula,+U ndzi kutsurile eku chaveni ka mina hinkwako.+ה [Heʼ]5 Va langute eka yena, kutani va vangama,+Ni swikandza swa vona a swi nga ta khomiwa hi tingana.+ז [Za′yin]6 Loyi a xanisekaka u vitanile, Yehovha a n’wi twa.+Kutani U n’wi ponisile emaxangwini yakwe hinkwawo.+ח [Chehth]7 Ntsumi ya Yehovha yi aka nxaxa ku rhendzela hinkwavo lava n’wi chavaka,+Naswona ya va ponisa.+ט [Tehth]8 N’wina nantswani mi vona leswaku Yehovha hi lonene;+Wa tsaka munhu la tiyeke emirini la tumbelaka eka yena.+י [Yohdh]9 Chavani Yehovha, n’wina vakwetsimi vakwe,+Hikuva lava n’wi chavaka a va pfumali nchumu.+כ [Kaph]10 Swinghalana leswi nga ni ntshiva a swi ri ni swakudya switsongo naswona swi khomiwe hi ndlala;+Kambe loko ku ri lava lavaka Yehovha, a va nge pfumali nchumu lexinene.+ל [La′medh]11 N’wina vana tanani, ndzi yingiseni;+Ndzi ta mi dyondzisa ku chava Yehovha.+מ [Mem]12 I mani munhu la tsakeke evuton’wini,+La rhandzaka masiku lama ringaneke leswaku a vona leswinene?+נ [Nun]13 Hlayisani ririmi ra n’wina eka leswo biha,+Ni milomu ya n’wina eku vulavuleni ka vuxisi.+ס [Sa′mekh]14 Fularhelani swo biha, kutani mi endla leswi nga swinene;+Lwelani ku kuma ku rhula, mi ku landzelela.+ע [ʽA′yin]15 Mahlo ya Yehovha ma le henhla ka lavo lulama,+Ni tindleve takwe ti yingisa xirilo xa vona xo kombela mpfuno.+פ [Peʼ]16 Xikandza xa Yehovha xi nyenya lava endlaka swo biha,+Xi ta endla leswaku ku nga ha vulavuriwi ha vona emisaveni.+צ [Tsa·dheh′]17 Va huwelerile, Yehovha a swi twa,+Kutani a va kutsula emaxangwini ya vona hinkwawo.+ק [Qohph]18 Yehovha u le kusuhi ni lava va tshovekeke mbilu;+Ni lava va pfotlokeke emoyeni wa va ponisa.+ר [Rehsh]19 Makhombo ya lowo lulama ma tele,+Kambe Yehovha wa n’wi kutsula eka wona hinkwawo.+ש [Shin]20 U rindza marhambu hinkwawo ya munhu yoloye;Ni rin’we ra wona a ri tshovekanga.+ת [Taw]21 Khombo ri ta dlaya lowo homboloka;+Lava vengaka lowo lulama va ta voniwa nandzu.+22 Yehovha u kutsula moyaxiviri wa malandza yakwe;+Naswona a nga kona la tumbelaka eka yena la nga ta voniwa nandzu.+


text:
Dyondzisa Vana Va Wena
Yehowaxi U Fularhele Yehovha Hileswi A A Ri Ni Vanghana Vo Biha
A KU ri nkarhi wa mangava eYerusalema, ku nga muti lowu tempele ya Xikwembu a yi ri eka wona. Hosi Ahaziya a ha ku dlayiwa. Swa tika ku ehleketa leswi Ataliya, mana wa Ahaziya, a swi endleke endzhaku ka loko a dlaye Hosi Ahaziya. U dlaye ni vatukulu vakwe, ku nga vana va Ahaziya! Xana wa swi tiva leswaku ha yini a va dlayile?— * Leswaku a ta va hosi ematshan’weni ya vona.
Hambiswiritano, Yehowaxi, un’wana wa vatukulu va Ataliya loyi a a ha ri xihlangi, u ponisiwile naswona kokwa wakwe a nga tivanga nchumu hi mhaka leyi. Xana wa swi tsakela ku tiva leswaku u ponisiwe njhani?— Yehowaxi u tumbetiwe etempeleni ya Xikwembu hi hahani wakwe loyi vito rakwe a ku ri Yehoxeba. U kote ku endla leswi hikwalaho ka leswi nuna wakwe Yoyada a a ri Muprista Lonkulu. Kutani havumbirhi bya vona a va tiyiseka leswaku Yehowaxi u hlayisekile.
Yehowaxi u tumbetiwe etempeleni ku ringana malembe ya tsevu. Loko a ri kwalaho u dyondzisiwe hinkwaswo malunghana na Yehovha Xikwembu ni milawu yakwe. Eku heteleleni, loko Yehowaxi a va ni malembe ya nkombo, Yoyada u n’wi endle hosi. Xana wa swi tsakela ku tiva leswaku Yoyada u swi endlise ku yini sweswo ni leswaku ku humelele yini hi kokwa wa Yehowaxi, Hosi ya xisati Ataliya lowo homboloka?—
Yoyada u hlengelete varindzi vo hlawuleka exihundleni lava tihosi ta le Yerusalema a ti ri na vona hi nkarhi wolowo. U va hlamusele ndlela leyi yena swin’we ni nsati wakwe va n’wi poniseke ha yona n’wana loyi wa Hosi Ahaziya. Hiloko Yoyada a tisa Yehowaxi eka varindzi volavo, lava swi xiyeke leswaku a a ri ni mfanelo yo va hosi. Hiloko va hlela leswi a va ta swi endla.
Yoyada u humese Yehowaxi kutani a n’wi veka ku va hosi. Hiloko vanhu “va sungula ku phokotela mavoko, va ku: ‘Hosi a yi hanye!’” Varindzi va rhendzele Yehowaxi leswaku va n’wi sirhelela. Loko Ataliya a twa huwa ya ntsako u humele ehandle kutani a huwelela a vula leswaku va n’wi endlele kungu. Kambe varindzi va yingise xileriso xa Yoyada hiloko va dlaya Ataliya.—2 Tihosi 11:1-16.
Xana u ehleketa leswaku Yehowaxi u hambete a yingisa Yoyada ni ku endla leswi a swi ri swinene?— U endle tano loko Yoyada a ha hanya. Yehowaxi u kale a lerisa leswaku vanhu va humesa mali yo lunghisa tempele ya Xikwembu, leyi honisiweke hi tata wakwe Ahaziya ni kokwa wakwe Yehorama. Kambe a hi voneni leswi humeleleke loko Muprista Lonkulu Yoyada a fa.—2 Tihosi 12:1-16.
Hi nkarhi wolowo Yehowaxi a a ri ni malembe ya kwalomu ka 40. Ematshan’weni yo hambeta a tihlanganisa ni vanhu lava tirhelaka Yehovha, Yehowaxi u ve munghana wa vanhu lava a va gandzela swikwembu swa mavunwa. Hi nkarhi wolowo, Zakariya, n’wana wa Yoyada a a ri muprista wa Yehovha. Xana u ehleketa leswaku Zakariya u endle yini loko a vona swilo swo homboloka leswi Yehowaxi se a a swi endla?—
Zakariya u byele Yehowaxi a ku: “Hikwalaho ka leswi mi siyeke Yehovha, na yena u ta mi tshika.” Marito wolawo ma n’wi hlundzukise swinene Yehowaxi lerova a lerisa leswaku Zakariya a khandliwa hi maribye a fa. Ehleketa—Yehowaxi u ponisiwe eka mudlayi, kambe sweswi hi yena loyi a leriseke leswaku ku dlayiwa Zakariya!—2 Tikronika 24:1-3, 15-22.
Xana hi swihi leswi hi swi dyondzaka eka rungula leri?— A hi swi lavi ku fana na Ataliya, loyi a a ri ni rivengo ni tihanyi. Ematshan’weni ya sweswo, hi fanele hi rhandza vagandzeri-kulorhi hambi ku ri valala va hina, hilaha Yesu a hi dyondziseke hakona. (Matewu 5:44; Yohane 13:34, 35) Nakambe tsundzuka leswaku loko hi sungula ku endla leswi nga swinene, hilaha Yehowaxi a endleke hakona, hi fanele hi hambeta hi va vanghana va vanhu lava rhandzaka Yehovha ni ku hi khutaza leswaku hi n’wi tirhela.
^ ndzim. 3 Loko u hlayela vana, mfungho lowu wu endleriwe ku ku tsundzuxa leswaku u yima, kutani u rindzela leswaku va hlamula xivutiso xa kona.